Donbasseko gerra
Donbasseko gerra Ukraina ekialdeko Donbass eskualdean 2014ko apirilaren 12tik gertatu diren gatazka armatuak dira. Gerra hau Euromaidan mugimenduaren ondorio da, eta Errusia-Ukraina gerra zabalagoaren parte bat da. Errusiazaleen protesten ondoren eta Donetskeko eta Luhanskeko eskualdeetan «herri errepublikak» aldarrikatu ondoren piztu da Donbasseko gerra.

Apirilaren 13an, Kieveko agintariek Ukrainaren ekialdean operazio militar berezi bat abian jarri zuten, Indar Armatuen parte hartzearekin. Viktor Janukovitx presidente ohiak adierazi zuenez, ekintza horiek Ukraina «gerra zibilaren ertzean» jarri zuten, eta agintariei «euren herritarren aurkako hilketak» gelditzeko eskatu zien, baita Ukraina ekialdeko biztanleen alde bilerak abiatzeko ere.

Apirilaren 17an, Genevan (Suitza) Ukrainako buruzagien, Europar Batasunaren, Estatu Batuen eta Errusiaren artean bilera bat egin zen, eta gatazkari amaiera emateko neurriekin dokumentu bat sinatu zen. Neurriek OSCEko begiraleek gainbegiratu behar zituzten. Ukrainako konstituzioa berraztertzea ere onartu zuten. Hala ere, milizia errusiazaleek ez zituzten neurri hauek onartu.

Maiatzaren 1erako, Ukraina ekialdeko 16 hiri eta herri Errusiaren aldeko talde armatuek menpe edo ia menpe zituzten. Hurrengo egunean, Ukrainak publikoki Donetskeko eta Luhanskeko oblasten kontrola galdua zuela aitortu zuen. Maiatzaren 2an, Kieveko agintariek Indar Armatuen laguntzarekin beste operazio militar bat jarri zuten martxan Sloviansken.

Gatazkaren erdian, Europar Batasunak behin-behineko Ukrainako gobernuarekin bat egin du. Estatu Batuek, berriz, zigorren zerrenda handitu egin dute independentistekiko tentsioen erantzule bakarra Errusia dela argudiatuz. Erresuma Batuak, halaber, antzeko salaketa jarri zuen abian Errusiaren aurka. Gainera, Errusiak, Kieveko gobernu berriaren aurkakoek eta Bild bezalako mendebaldeko komunikabideek CNI eta Academi erakundeen parte hartzea salatu dute, Kieveko militarrei armekin eta gizonekin laguntzea egotziz . Bestalde, NATOk gatazkari erantzunez, bere indarrak Errusiarekin muga egiten duten estatuetan (Polonia, Errumania eta Estatu Baltikoak) ezarri ditu.

Ukrainiako gobernuburu ohi Julia Tymoxenkok Errusiari leporatu dio krisia, matxinada «Errusiako zerbitzu sekretuek Ukrainiako biztanleria zatitzeko eta maiatzaren 25eko hauteskundeak ez egiteko helburuarekin» sortu zuela argudiatuta. Era berean, «herri errepublika» direlakoek independentzia lortzeko erreferenduma antolatu zuten maiatzaren 11rako.

Aurrekariak 
2014ko otsailaren 23an, manifestazio europeisten erdian, Ukrainako Parlamentuak epaiketa politikoa eginda Janukovitx lehendakaria kargutik bota zuen, eta Ukraina ekialde eta hegoaldeko herritarren artean ondoeza sortu zen, errusiar hiztunak nagusi diren eskualdeetan hain zuzen.

Martxoaren 13an, Ukrainaren erregimenaren defendatzaile bat hil zen Donetskeko kontzentrazioaren ondorengo istiluetan, militante errusiazaleen eskutik. Manifestari errusiazale bat ere hil zen eta hainbat zauritu egon ziren.

Bi pertsona gehiago hil ziren martxoaren 14an Kharkiven, ukrainar nazionalisten tiroketen ondorioz. Ondoren, polizien eta errusiazale ekintzaileen artean istiluak sortu ziren, bi pertsona hilik eta bost pertsona zauritu suertatuz ekintzaile eta polizien artean. 30 errusiazale armatu ere atxilotu zituzten istilu hauetan.

Apirilaren 7an, Donetsk hiriko eskualdeko administrazioaren eraikina okupatu eta manifestariek Donetskeko Herri Errepublika aldarrikatu zuten. Errepublika berriak Errusiari babesa eskatu zion. Bitartean, Kharkiveko diputatu batzuek aginte-instituzioak hartu eta Kharkiveko Herri Errepublika aldarrikatu zuten. Ukrainak eraikina hartzeko operazio militarra martxan jarri zuen. Rada Gorenean lege proiektu bat aurkeztu zen Luhansk, Donetsk eta Kharkiveko lurraldeetan larrialdi egoera ezartzeko. Gainera, Kievek militarrak bidali zituen gatazka-eremura.

Luhansken Ukrainako Segurtasun Zerbitzuen eskualdeko administrazio eraikin bat hartu zuten. Bertan 60 bahitu zeudela zioten, baita eraikinean zeuden errusiazaleek lehergailuak zituztela ere, zehazki, 300 metraileta. Apirilaren 10ean, erresistentziaren buruzagi Aleksei Mozgovoik Mosku bisitatu zuen, eta eskuin muturreko Vladimir Zhirinovski eta Sergei Mironovekin batu zen, haiei laguntza eskatzeko.

Donetskeko Herri Errepublikako agintariek apirilaren 10ean «Herri Armada» sortu zutela aditzera eman zuten. Egun berean, Donetsko independentistek bozketa egin zuten Errusiarekin, Kazakhstanekin, Bielorrusiarekin eta Nazio Batuekin harremanetan jartzeko eta Ukrainarekiko lotura hausteko.

Gertaeren garapena

Apirilak 12 - apirilak 16: istilu armatuen hasiera 

Apirilaren 12an, Donbassko Herri Armadako kideek, Donetskeko Herri Errepublikaren babesarekin, gobernu exekutiboaren, polizia departamentuaren eta Slovianskeko fiskaliaren bulegoen egoitzak hartu zituzten Donetsk eskualdearen iparraldean. Kramatorsk hirian tiroketak egon ziren eta Krasnin udaltzaingoaren aurkako erasoa egon zen errusiazaleen partetik. Sloviansken mugikorren komunikaziorako torrea suntsitu zen. Donetsken Berkut Krimeako unitateak errusiazaleen alde jarri ziren.

Apirilak 17 - apirilak 18: Ginebrako hitzarmena Ukraina eta Kiev artean 
Apirilaren 17an, AEB eta Europako Batasunaren arteko bileran Ukrainako konstituzioa aldatzea eta Moskuk milizia errusiazaleak indargabetzea erabaki zen. Egun berean, Mariupolen errusiazale eta Ukrainako indarren arteko borroketan hiru errusiazale hil ziren.

Apirilaren 18an, errusiazale altxatuek Genevako hitzarmena ez zutela beteko adierazi zuten.

Apirilak 20 - apirilak 24: istilu armatuen hazkundea 

Apirilaren 20an, Sloviansk ondoko Bylbasovka herrian ezezagunek kontrola ezarri zuten, eta herri armadak kontrola suntsitu eta hiru ezezagun hil zituzten.

Apirilaren 22an, hildako errusiazaleen aldeko hiletak egin ziren. Ukrainak «operazio antiterrorista» jarri zuen martxan.

Apirilaren 23an, Ukrainako agintariek Sviatoguirsk eta beste herri batzuk menperatu zituzten.

Apirilaren 24an, Slaviansk kanpoaldean errusiazale eta Kieven aldekoen arteko borrokak gertatu ziren eta bost errusiazale hil ziren.

Apirilak 25 - maiatzak 2: Europako begiraleak 
Apirilaren 25ean, Kramatorsken errusiazaleek hegazkin bat eraitsi zuten. Egun berean, Sloviansken OSCEko kideak bahitu zituzten errusiazaleek.

Apirilaren 26an, AEBk Errusiari Ukrainako espazio-eremuan sartzea egotzi zion. Soledar herrian errusiazale eta Guardia Nazionaleko kideen arteko borrokan, Guardia Nazionaleko kide bat hil zen.

Apirilaren 27an, errusiazaleek Donetskeko telebista publikoa bereganatu zuten.

Apirilaren 29an, 3000 manifestarik Luhanskeko oblasteko administrazio egoitzak bereganatu zituzten.

Apirilaren 30ean, Gorlovka hiriko udaletxea eta polizia hartu zuten errusiazaleek.

Maiatzaren 1ean, errusiazaleen eta Ukrainako poliziaren artean istiluak egon ziren zaurituak eraginez. Ukrainan zerbitzu militarra nahitaezko jarri zuten egun berean.

Maiatzak 2 - maiatzak 8: operazio militarrak Sloviansk eta Kramatorsken 

Maiatzaren 2an, Ukrainako armadak Sloviansk inguratu zuen. Borrokaldia gertatu zen eta bost errusiazale hil ziren. Ukrainako armadaren bi soldadu hil eta bi helikoptero suntsitu ere egin ziren. Armadak errepideetako kontrolak suntsitu ostean, errusiazaleek barrikadak eraiki zituzten Sloviansken.

Kramatorsken armadak ere operazioa abiarazi zuen eta hamar herritar hil ziren. Maiatzaren 3an, OSCEko begiratzaileak askatu zituzten. Egun berean, Andreevka hirian eskuin muturreko talde batek (Eskuin Sektorea) 10 zibil hil eta 40 zauritu zituzten.

Maiatzaren 4an, armadak Sloviansk, Kramatorsk eta Andréevka berreskuratu zituen. Egun berean, Donetskeko Herri Errepublikak Gudaroste Errepublikanoa sortu zuen.

Maiatzaren 5ean, Konstantinovka eta Sloviansk hirietan borrokak gertatu ziren. Azken herri honetan, lau soldadu ukrainar hil ziren.

Maiatzaren 6an, Ukrainako Indar Bereziak Mariupol erasotu eta errusiazale bat hil eta beste hiru zauritu ziren.

Maiatzaren 7an, Sloviansken presoak eta bahitutako soldaduak trukatu zituzten. Bestalde, Mariupoleko udaletxea errusiazaleek berreskuratu zuten.

Maiatzaren 8an, Vladimir Putinek erreferendumak atzeratzea proposatu zuen baina herri asanbladek ukatu egin zuten proposamena.

Maiatzak 9 - maiatzak 10: Mariupoleko borroka 

Maiatzaren 9an, gerrako tankeak eta Guardia Nazionaleko tropak Mariupol hirian sartu ziren eta errusiazaleek barrikadak eraiki zituzten. 20 errusiazale eta soldadu bat hil ziren, eta polizia etxeari su eman zioten. Ukrainaren gerra tanke bat bereganatu zuten hiritarrek.

Maiatzak 11 - maiatzak 12: Donetsk eta Luhanskeko erreferendumak eta erantzuna 

Maiatzaren 11n, autodeterminazio erreferenduma egin zen Donetskeko eta Luhanskeko oblastetan. Parte hartzea % 74,87 izan zen Donetsken, eta % 81 Luhansken. Krasnoarmiisk hirian Ukrainako Guardia Nazionaleko komando batek hautes-eskola bat gelditu zuen. Donetskeko oblastean, % 89,7 Donetskeko Herri Errepublikaren alde agertu zen; eta Luhansken, % 96,2 agertu zen independentziaren alde. Ondorioz, Donetsk eta Luhansk «Herri Errepublika» aldarrikatu ziren. Ondoren, Errusiara batzeko negoziazioak hasi zituzten.

Maiatzak 13 - maiatzak 24: istilu armatuen berrazkundea 
Maiatzaren 13ko goizean, Luhanskeko herri gobernatzaileak balaz zauritu zuten atentatu batean estatu berria osatzeko negoziaziora zihoala. Egun berean, Kramatorsken zazpi soldadu ukrainar hil ziren. Kramatorsketik 20 kilometrora zegoen zubi batean ere soldadu zutabe batek erasoa jasan zuen 13.00etan. Errusiazaleek Oktyabrskoye herrian ukrainar soldaduak eraso zituztela eman zuten aditzera. Ekintza horretan, Ukrainako Armadaren ibilgailuak suntsitu zituzten.

Maiatzaren 14ko gauean, helikoptero baten laguntzarekin 10 ibilgailu blindatuko zutabe bat Solntsevo herrira sartu zen eta ordu erdiko tiroketa bat gertatu zen. Ukrainar iturrien arabera, operazio horretan errusiazaleek bahitutako soldaduak askatu nahi ziren. Hiru errusiazale atxilotu zituzten. 

Maiatzaren 15ean, Starovarvarivka hirian hiru pertsona hil eta beste hiru zauritu ziren. Ukrainako armadak zibilen ibilgailuen aurka tiro egin zuen eta hiru pertsona hil eta beste hiru zauritu ziren. Kramatorskeko errusiazaleen arabera, ibilgailuan emakume bat bere familiarekin zihoan eta emakumea, buruan tiroa jasota, hil egin zen. Ruptly agentziako kazetarien aurka ere tiro egin zuen armadak baina ez zen zauriturik suertatu .
Maiatzaren 15ko arratsaldean, Sloviansk kanpoaldeko Andréevka, Semenivka, Krasni Limán inguruetan eta Kargun mendietan errusiazaleen eta Ukrainako militarren arteko tiroketa gertatu zen. Guardia Nazionalak Sloviansk eta Kramatorsk arteko errepidea oztopatu egin zuen .

Pável Gúbarevek, Donets Herri Errepublikako gobernatzaileak, maiatzaren 15eko gauerdian Ukrainako indar armatuak bertatik alde egiteko epea bukatu zela adierazi zuen. Kievek hurrengo orduetan militarrak ez kanporatzekotan, errusiazaleek «ukrainar okupatzaileen» aurka ofentsiba hasiko zutela adierazi zuen .

Maiatzaren 17an, Valeri Bolotov Luhanskeko gobernatzailea atxilotu zuten, jasan zuen atentatuko zauriak sendatzeko Errusiatik itzultzen ari zenean. . Ordu batzuk geroago, ehundaka miliziano errusiazaleek gobernatzailea askatzea lortu zuten. .

Maiatzaren 18an, Kharkoveko Askatasunaren Enparantzan «Ekialdeko Mugimenduak» deituta manifestazioa egin zen. Mugimenduaren koordinatzaile zen Yuri Apujtinenk Kharkoveko oblastean Donetsk eta Luhansken egin zen erreferenduma egingo zela adierazi zuen eta 2014ko maitzaren 25ko hauteskunde presidentzialetan ez parte hartzeko deia zabaldu zuen. .

Maiatzaren 18an, milizien informazioaren arabera, Donetskeko auzo periferikoetan Ukrainako indarren 7 militar hil ziren eta miliziano bat zauritu zen. Guardia Nazionalaren arabera, soldadu talde batek desertatu eta Donetskeko Herri Errepublikari zin egin zion.

Egun berean, Energodar hiriko poliziak Pravy Sektor taldeko 20 kide atxilotu zituen, Zaporozhieeko (Zaporiyia oblasta) zentral nuklearra bereganatzeko asmoa zutelako. Ukrainako Guardia Nazionala aireportutik Kramatorsk hirigunera joaterakoan eraso bat abiarazi zuen eta borrokak sortu ziren hiriaren kanpoaldean . Ukrainako guardiak LifeNewseko hainbat kazetari atxilotu zituen. Bestalde, Ekialdeko Ejerzito Batuak Kievetik Luhanskera zihoazen Pravy Sektor taldeko 18 kide atxilotu zituen.

Maiatzaren 20an, Rinat Ajmetovek, Ukrainako oligarkiarik aberatsenak, Donetskeko Herri Errepublikaren aurkako manifestazioa deitu zuen. Bere fabriketan sirena hotsa jarri zuen eta ondoren, «Bakerako Martxa» izeneko karabana bat antolatu zuen, hiriko kaleak zeharkatu zituelarik ukrainar sinboloekin .

Egun berean, Ukrainako Rada Gorenak «Bake eta Konkordia memorandoa» onartu zuen. Honen arabera, Ukraina ekialdetik tropek alde egingo zuten eta ukrainierak estatus konstituzionala izan arren, Ukrainak errusieraren estatusa ere bermatuko zuen, baita beste hainbat hizkuntza gutxituena ere. Armen erabilera ilegala ere gaitzesten zuen memorandoak, baita presidentziarako hauteskundeak babestea, armak uzten dituztenentzat amnistia legea onartzea eta gatazkan parte hartzen zutenek ekintza mingarriak eta gorrotoa utzi eta elkarrekin lanean hastea ere.

Maiatzaren 21ean, Graham Phillips RTko kazetaria askatu zuten Kieven, nahiz eta bere LifeNewseko lankideek ukrainiarren eskuetan atxilo jarraitzen duten .

Maiatzaren 21eko gauetik aurrera, ukrainiar indar armatuen ofentsiba abiarazi zuten Luhanskeko oblasta eskualdean eta Luhanskeko Herri Errepublikako buruzagiek gerra-legea ezarri zuten maiatzaren 22ko goizetik aurrera . Beranduago, Lisichansk herrian Luhanskeko milizianoek Ukrainiar Armadaren borrokarako hiru BMP-2 ibilgailu blindatu lortu zituztela aditzera eman zen. Bitartean, militarrek tiro egin zuten Luhanskeko milizianoen aurka eta eraikin batean kalteak izan ziren . Ukrainako Energia Ministerioak errusiazale armatuek egun berean Luhansk eskualdeko lau ikatz hobi hartu zituztela adierazi zuen .

Maiatzaren 22an ere, ukrainiar armadaren 51. brigadaren kontrol bat, Volnovaja etaBlagodátnoe artean, Donetskeko oblasta eskualdean, PrivatBank ibilgailu blindatuekin eta bi basotatik etorritako pertsona armatuek erasotu zuten eta hamazazpi militar hil ziren . Beste 30 zauritu ziren. Erasotzaileek helikopteroen laguntza jaso zuten . Ukrainako komunikabideek erasoa Igor Bezler independentistaren taldeari egotzi diote . Baina, Donetskeko Herri Errepublikako agintariak erasoa Eskuin Sektorea talde ultranazionalistako kideei eragotzi zien. Erasotik gertu bizi zirenek esan zutenez militarrek eurak erasotzeko asmoa zuten baina ez zuten egin eta horren mendekua izan zen militarren aurkako erasoa . Arseni Yatseniukk, Ukrainako lehen ministroak, NBEko Segurtasun Kontseilua biltzea eskatu zuen berehala, eta Errusiari Ukrainako presidentzia hauteskundeak sabotatzea eragotzi zion.

Dnipropetrovskn Armadaren, Guardia Nazionalaren, Ukrainako Segurtasun Zerbitzuaren eta Barne Ministerioatren hainbat bataloi berezi eta unitate batzen ziren tokian, ofizialen eta soldaduen artean, Donetsken aurkako ofentsiba egingo zela zabaldu zen igandeko hauteskundeen ondoren.

Maiatzaren 23an, ukrainar boluntarioren bataloi batek , Dnipropetrovsketik etorritakoak eta Pravy Sektor taldeko kideak zituenak . Donetskeko Herri Errepublikako milizianoen postu bat erasotu zuen Karlivkan (Donetsk), Donetsketik 30 kilometrotara. Milizianoen arabera, erasoa neutralizatu egin zuten eta 10 gizon armatu hil ziren . Ukrainako komunikabideek bederatzi soldaduk larritasun ezberdinetako zauriak jasan zituztela adierazi zuten. Bitartean, Sloviansk hiriaren inguruan artilleriaren sua eta erasoak egon ziren.

Maiatzak 24 - maiatzak 26: Errusia Berria estatuaren aldarrikapena eta kazetarien kasua 

Maiatzaren 24an, Andrea Rocchelli kazetari italiarra , Censuralab kolektiboaren sortzailea eta kidea eta Andrei Mironov bere interpretatzaile errusiarra hil egin ziren eta William Roguelon zauritu egin zen, Sloviansk ondoko Andréevka herrixkan morterozko jaurtigai batek euren kotxea jo ostean . Italiak azalpenak eskatu zizkion Kievi kazetari italiarraren heriotzaren inguruan .

Maiatzaren 24an ere, LifeNewseko kazetari errusiarrak, maiatzaren 18tik atxilotuta zeudenak, Oleg Sidiakin eta Marat Sáichenko, Ukrainako agintariek askatu egin zituzten eta Groznyra bidaiatu zuten, Txetxeniako lehen ministroak,Ramzán Kadýrovk, lagunduta .

Egun berean Donetsken, Novorossia (Errusia Berria) estatuaren sorrera sinatu zuen. Gertaera hau Ukrainako hego-ekialdeko eskualdeen Batzarrean gertatu zen, Oleg Tsariov politikari ukrainarrak bultzatuta. Novorossia sortzeak ez zuen esan naho Donetsk eta Luhansk Herri Errepublikak batu egingo zirenik, Valeri Bólotov Luhanskeko Herri Errpublikako agintariaren ustez. Bi estatuak «autonomoak eta independenteak» zirela esan zuen. Bi eskualdeak batzeari buruzko dokumentua Alexéi Kariakink, Luhansk Herri Errepublikako buruak eta Alexánder Borodaik, Donetskeko Herri Errepublikako buruak sinatu zuten.

Batura kontseilu berezi batek kontrolatuko edu eta herri errepublika bakoitzak hiru ordezkari izango ditu. Pável Gúbarevk estatu berri honetan Ukrainako beste sei eskualde sartzeko asmoa zegoela adierazi zuen: Dnepropetrovsk, Zaporozhie, Odesa, Mykolaiv, Jersón eta Kharkov. Eskualde hauetan, hala ere, aurretik erreferendumak egingo lirateke .

 Maiatzak 26 - ekainak 1: Donetskeko aireportua eskuratzeko borrokak 
Maiatzaren 26an, intentsitate handiko borrokak sortu ziren Donetskeko aireportuan eta inguruetan. Donetsk Errepublikako milizianoek aireportuaren kontrola eskuratu nahi zuten indar ukrainarrek aireportuan Sloviansk erasotzeko jasoko zuten material militarra ez lortzeko. Errusiazaleen ordezkaritza bat aireportura joan zen miliatarrekin hitz egiteko eta hauek joan zitezen eskatzeko baina eskaerari uko egin zioten. Gero, enfrentamendu armatuak hasi ziren eta hegazkin eta helikoptero militarrek parte hartu zuten. Miliziek Ukrainaren bi helikoptero militar eraitsi zituzten eta aireportuaren kontrola eskuratu zuten . Egun berean, Gurutze Gorriaren ikurra zeraman kamioi bat, borroketan zauritu zirenak zeramatzana, jaurtigai batek jo zuen eta 35 pertsona hil ziren .

Donetskeko aireportua berreskuratzeko Ukrainako aire indarrek bi Su-25 hegazkin, bi MiG-29 hegazkin eta lau Mil Mi-24 helikoptero erabili zituzte eta milizianoen guneak erasotu zituzten. Milizianoen aireko erasoen aurkako plataforma suntsitu zuten. Hegazkinek jaurtitako misil batek Tochmash fabrika jo zuen. Aireportuan Ukrainako abiazioaren erregai-biltegiak erasoa jaso eta su hartu zuen, ke-laino bat zabalduz. Halaber, tren geltokian borroka indartsuak gertatu ziren eta bi pertsona hil ziren . Putílovskiko zubiak beste borroka bat gertatu zen eta Pravy Sektor taldeko kideek granada-jaurtigailuak erabili zituzten.

Mariupolen, maiatzaren 27ko lehen orduetan, beltzez jantzitako gizon armatu ez identifikatuek Donetskeko Errepublikako kuartelak tirokatu zituzten . Sloviansken ukrainiar artilleriaren eraso batek lau zibilen heriotza eragin zuen .

Maitzaren 27an ere, Donbasseko 6 ikatz-meategietako langileak mugagabeko greban jarri ziren Ukrainiako tropak Donetsk eta Luhansk eskualdeetatik alde egiteko eskatuz . Meategi hauetako bat, Skochinskykoa (Kiroveko raiona), Ukrainako handiena da eta egunean bi mila tona baino gehiago sortzen ditu . Besteak Abakumov, Chelyuskintsev, Trudovskaya eta Makiivkako bi dira. Maiatzaren 28an, hiru mila meatzarik manifestazio bat burutu zuten Donetskeko kaleetan, ukrainiar tropek alde egin zezten eskatuz .

Bitartean, maitzaren 28an, Donetskeko aireportuan borrokek jarraitzen zuten eta ukrainiar agintarien arabera euren tropen menpe zegoen. Baina errusiazaleek "autodefentsako indarrek orain aireportuaren lurren erdia menperatzen zutela" esan zien kazetariei . Iturri berberek errusiazaleek Donetsken gainetik hegan egiten zuen gidaririk gabeko hegazkin bat suntsitu zutela adierazi zuten . Ukrainako agintarien bozeramaileak aditzera eraman zuenez, Danimarka, Suitza, Estonia eta Turkiatik zetozen OSCEko lau kide aurkitu zituzten. Antolakundeak maiatzaren 26tik ez zuen bere kideen harremanik, talde errusiazale batek atxilotu baitzituen . Bestalde, Slovianskeko autodefentsek OSCEko kideak euren jarduera momentu batez aztertzeko hartu zituztela esan zuten.

Egun berean, Luhansken, 80 soldadu ukrainiarrek autodefentsen aurrean amore eman zuten eta euren jatorrizko lekuetara joan ziren.

Maiatzaren 29an, milizianoek Ukrainakoa armadaren Mi-8 helikopteroa lurrera bota zuten Slaviansk kanpoaldean. Ukrainako behin-behineko presidenteak, Oleksandr Turchínovek, 12 militar ukrainiar, tartean jenerala, hil zirela adierazi zuen . Erantzunez, Ukrainiako artilleriak eta abiazioak Slaviansk eta Kramatorsk bonbakatu zituen.

Maiatzaren 30ean, ukrainiar artilleriak obus eta morteroekin Artiom auzoa eta Slaviansk hirigunea bonbakatu zituen, baita Semenivka herrixka ere, hainbat biktima eraginez. Autodefentsek Ukrainako armadaren Hummer bat suntsitu zuten .

Maiatzaren 31ean Donetskeko Aireportu Internazionalaren aurrean 6 miliziano errusiazale hil ziren ukrainiar armadak tirokatuta, aurreko egunean hildako kideen gorpuak eskuratzera zihoazenean . Egun berean, borrokak egon ziren Kramatorsken eta Semenivka eta Cherevkivkako Chervonni Molochar herrixkan. Bestalde, Slaviansken bi zibil tiroz hil ziren .

Halaber, maiatzaren 31ean, Slaviansk hiriko eta Donetsk eskualdeko zenbait herritako 200 haur Krimeara joan ziren segurtasun ezagatik . Errusiara zeramatzan autobusa (21 haur eta 17 emakumeekin) mugako ukrainiar zaintzak geldiarazi eta bertakoak atxilotu zituen Izvarinen eta baina taldeak oinez igaro zuen muga .

Ekainaren 1ean, Slaviansken aurkako artilleriazko erasoek jarraitzen zuten bitartean , Donetsk hirian mila pertsona baino gehiagok kartelekin manifestazioa egin zuten. Kartelek hau zioten: «Salba itzazue haurrak Ukrainiar armadaren bonbetatik!».

 Ekainak 2 - ekainak 12: Luhanskeko eta Slovianskeko gerra zibila 
Ekainaren 2an, Mirnyn 100 miliziano errusiazaleek Ukrainako Mugetako Zaintza Zerbitzuaren gunea erasotu zuten . Milizianoen arabera, hainbat zaintzaile zauritu ziren eta Pravy Sektor taldeko kideen ere borrokan parte hartu zuten.

Egun berean, ekainaren 2an, Ukrainako Aire Indarren hegazkin batek Luhansk eskualdeko egoitza erasotu zuen eta bertan bost lagun hil eta hamar lagun zauritu ziren. Hildakoen artean Luhansk Herri Errepublikako Osasun ministroa zegoen. Ukrainiako agintariek ukatu egin zuten eraikinera eroritako S-8 koheteak euren hegazkin militarrek bota zituztenik. Bestalde, OSCEk "ikusitakoaren arabera" "hegazkin batetik gidatu gabeko koheteak" izan zirela esan zuen. Beste aire eraso batean, Luhansketik gertu autodefentsek zeukaten gune bat erasotu zen eta zibil bat eta bi miliziano hil ziren.

Ekainaren 3an, Ukrainako Aire Indarrek eta ibilgailu blidantuek Sloviansk erasotu zuten eta autodefentsen arabera borroka hauetan bi miliziano hil ziren. 5 helikoptero militarrek Semenivka eta Vostochni ere erasotu zituzten. Kramatorsken borroka bortitzak egon ziren Ukrainiako armadaren eta milizianoen artean, aireportuaren inguruetan . Krasni Liman suzko morteroekin erasotu zuten. Ukrainiar agintarien arabera, abiazioak Sievierodonetsk iparreko Voyevodivka herrian zegoen milizianoen kanpamendua txikitu zuten. Slovianskeko miliziek Su-25 hegazkina, borrokarako helikopteroa eta lau ibilgailu blindatu suntsitu zituztela adierazi zutenhttps://www.kyivpost.com/content/ukraine/sloviansk-militants-claim-to-have-shot-down-ukraine-army-plane-350431.html. Ukrainiar agintariek, ordea, ukatu egin zuten hegazkinik galdu zutenik eta esan zutenez, euren ibilgailu blindatu bat eta bi militar hil ziren operazioan.

Ekainaren 4ean, bi eguneko borroken ondoren, Luhansk Herri Errepublikako milizianoek Ukrainako Mugako Zaintza Zerbitzuaren eraikin bat hartu zuten Mirnyn eta bertan zeuden ukrainair eta zaintzaile militarrak askatu zituztenhttp://actualidad.rt.com/actualidad/view/130152-minuto-ataques-aereos-tanques-sudeste-ucrania. Egun berean, Su-25 borrokarako hegazkinek Sloviansken aurkako tiroketa burutu zuten, baita Nikolaievka eta Semenivka herrien aurka ere. Krasni Limanren aurkako eraso batean, ospital bat erasotu zuten eta 25 pertsona hil ziren. Ukrainako Armadak esan zuenez, Slaviansk eta Krasni Limaneko borroketan autodefentsetako 300 miliziano hil ziren. Miliziek borrokako hegazkin bat airean suntsitu zuten adreilu-fabrika batetik gertu.

Pavel Astajovek, Errusiako Presidentearen haurren eskubideen bozeramaileak, ekainaren 4an 8.386 errefuxiatu ukrainiar iritsi zirela Rostoveko oblastera esan zuen. Eskualde hau, Ukrainako Donetsk eta Luhansk oblastekin mugan dago.

Ekainaren 6an, Zvezdá telebista-kateko bi kazetari, Andréi Sushenkov eta Antón Málishev, Ukrainako Zaintza Nazionalak atxilotu zituen Sloviansk kanpoaldean eta errepideko ukrainiar kontrol bat grabatzeagatik espioitzat jo zituzten. Sloviansk hiriaren aurkako erasoek jarraitu egin ziten eta autodefentsek An-30 garraio militarrerako hegazkina airean suntsitu zuten. Hiru ukrainiar hil ziren erasoan. Luhansken miliziek hirian hegan zebiltzan bi Su-27 hegazkinen aurka eraso egin zuten.

Ekainaren 7an, Zaintza Nazionalak Artemivsk hiriko miliziak erasotu zituen. Ondoren, hainbat ordutako borroka sortu zen eta hainbat hildako utzi ondoren Zaintza Nazionalak alde egin zuen. Luhansken, 10 zibil eta 3 miliziano hil ziren bonbaketan. Slovianskeko autodefentsek gidaririk gabeko ukrainiar hegazki bat bota zutela adierazi zuten. Hiri horretako Artoim, Mashmet eta erdigunearen aurkako bonbaketak egin ziren kohete bidez ekainaren 7an eta ekainaren 8an eta gutxienez bost lagun hil ziren, tartean haur bat. Jaurtigai batek erdiguneko eliza ortodoxoa jo eta su hartu zuen. Bitartean, Krasni Limaneko autodefentsek hiri horretako sarrerako kontrolgune bat berreskuratu zuten. Mariupolen aireportuaren ondoko eraikinean sute bat gertatu zen arrazoi ezezagunengatik.

Ekainaren 8an ere, bi egun lehenago atxilotu zituzten Zvezdá telebista-kateko bi kazetariak aske utzi zituzten agintari ukrainiarrek.

Ekainaren 9an, Slovianskeko miliziek hiri horren aurkako erasoak egiteko erabiltzen den misil-jaurtigailu plataforma bat suntsitu zuten. Sloviansk guztiz suntsituta zegoen egun honetan, ehundaka eraikin suntsituta zeuden edo sutan zeuden artilleriaren suak, koheteek eta aire-bonbaketek eragindako eztandengatik.

Ekainaren 11ean, milizianoek Slaviansk kanpoaldean indar ukrainiarrek fosforo zuria zeramaten suzko lehergailuak erabili zituztela salatu zuten. Genevako hitzarmenaren arabera, bere erabilera debekatuta dago jendea bizi den lekuetan.

 Ekainak 13 - ekainak 26: gerra zibila handitzea eta zabaltzea 
Ekainaren 13ko gauean, Ukrainako Zaintza Nazionalak eta unitate bereziek Mariupolen aurkako erasoa hasi zuten eta hirian autodefentsetako bost miliziano hil ziren. Ukrainarren ibilgailu blindatu bat ere suntsitu zen.

Egun berean, ukrainiarren infanteriaren borrokarako ibilgailu bat Rostov oblastaren (Errusia) lurretan sartu zen. Iblgailua lur errusiarren matxuratu zen. Beste ukrainiar blindatu batek matxuratu zen ibiligailuko kideak hartu zituen, Errusiako Mugako Zaintzak atxilo hartzea eragotziz. Matxuratutako ibilgailua Errusiako lurretan geratu zen.

Ekainaren 14an, Luhanskeko autodefentsek ukrainiarren garraio militarrerako Il-76 hegazkina lurrera bota zuten, indar ukrainarren menpe zegoen Luhanskeko aireportuan lurreratu nahian zebilela. Eraso honen ondorioz, hegazkinean zihoazen 49 militar hil ziren (20 paraxutista eta 9 tripulatzaile). Donetsk eskualdean, miliziek Su-24 bonbaketa hegazkina lurrera bota zuten eta pilotua hartu zuten.

Egun berean, Ukrainako agintariek airez Kramatorsk inguruak bonbakatu zituzten eta 50 miliziano errusiazale hil ziren. Egun berean, Schastie herriko 100 biztanle hil zituzten soldadu ukrainiarrek. Valeri Bolotov Luhanskeko Herri Errepublikako agintariak esan zuenez, soldaduek ikusten zuten edonoren aurka tiro egiten zuten.

Ekainaren 14 eta ekainaren 15a bitartean, Rostov oblasta eskualdera (Errusia), 15.536 errefuxatu ukariniar iritsi ziren. Mijail Kovalek, Ukrainako Defentsa ministroak esan zuenez, ekainaren 14 eta 15 bitartean 250 matxinatu errusiazale hil zituzten indar ukrainarrek.

Ekainaren 17an, VGTRK errusiar telebista-kateko kazetari bat, Ígor Korneliuk, Mirne eta Metalist hiriak batzen zituen errepide batean (Luhansketik gertu) hil zen, errusiar artilleriaren tiroen ondorioz. Anton Voloshin soinu-teknikaria ere tiroketa berdinaren biktima izan zen eta desagertu egin zenhttp://www.caracol.com.co/noticias/internacionales/muere-un-periodista-ruso-y-desaparece-otro-en-el-sureste-de-ucrania/20140617/nota/2278336.aspx Caracol, 2014-06-17http://en.itar-tass.com/world/736458 Itar Tass, 2014-06-17.

Ekainaren 18an, Donbasseko 10.000 meatzarik Donetskeko Leninski ibilbidean manifestazio bat egin zuten eraso ukrainiarren aurka eta gero hiri bereko Lenin plazan bildu ziren. Esan zutenez, bi egun baino lehen Kieveko agintariek operazio militarra ez bazuten bertan behera uzten, armak hartuko zituztenhttp://en.itar-tass.com/world/736686 Itar Tass, 2014-06-18.

Ekainaren 19an, tropa ukrainiarrek eraso bortitz bat egin zuten 20 tanke, 50 ibilgailu blindatu, infanteriako 2 bataloi, Su-25 hegazkinak eta zehaztasun handiko artilleria erabiliz. Erasoaren jomuga errusiazaleak izan ziren, Yampol, Zakitne eta Siversk herrietan zeudenak. Kieveko bozeramaile baten arabera, eraso honetan 7 militar ukrainiar hil ziren eta 30 zauritu. Eraso berean 300 errusiazale hil ziren. Errusiar agintarien arabera, Ukrainako Zaintza Nazionalak artilleriazko jaurtigaiak Errusiarekin muga egiten zuen kontrol-gune batera bota zituen, Novoshajtinsk herrian.

 Ekainak 20 - ekainak 30: su-eten formala 
Ekainaren 20an, Piotr Poroxenkok, Ukrainako presidenteak, tropa ukrainiarren su-etena aldarrikatu zuen. Su-etenak zazpi egun iraungo zituen. Su-etenaren ondoren, armak uzten ez zituzten errusiazaleak hil egingo zituztela adierazi zuen. Ekainaren 24ean, su-etena hautsi egin zen Mi-8 helikopteroa botatzearekin eta Slaviansk eta Snezhni hirietan gertatutako tiroketekin. Egun horretan, guztira 11 lagun hil ziren.

Ekainaren 25ean, Gurutze Gorriaren Batzorde Internazionalak Ukraina hego-ekialdeko autodefentsak "gatazkaren parte" bezala onartu zituen.

Ekainaren 26ean, 7 orduko borroken ondoren, Ukrainako Zaintza Nazionaleko 400 kide errenditu egin ziren Donetskeko milizien aurrean. Milizianoek base militarra hartu zuten eta armak eta gailuak hartu ostean basetik alde egin zuten.

Ekainaren 27ean, Ukrainako gobernuak eta Donetsk eta Luhansk eskualdeko errusiazaleek su-etena 72 orduz luzatzea erabaki zuten.

Ekainaren 29ean, Donetskeko autodefentsek Ukrainiako armadari arma kimikoak erabili izana egotzi zioten, zehazki Semevnika herrixkan miliziek jasan zuten erasoan. Bi miliziano larriki zauritu ziren fosforozko intoxikazioarekin. Ukrainiako armadak Slaviansk kanpoaldea bonbakatu zuen 240 milimetroko kañoi bidez eta horren eraginez hainbat sute sortu ziren. Slaviansk kanpoaldeko erasoaren ondoren, ekainaren 30ean, ospitaleetara hainbat pertsona joan ziren kloroz kutsatu izanaren sintomak baitzituzten.

Ekainaren 30eko gauean, Donetsken, 68 urteko Anatoli Klian argazkilaria, Errusiako Lehen Katea telebistakoa, hil zuten. Kilian eta beste hainbat kazetari soldadu ukrainiarren amen talde batekin batera autobusez egoitza militar batera bidaiatu zuten. Autobusean, «Seme, itzul zaitez zure etxera» kartelez josita zegoen, euren semeak gerran ez erabiltzeko eskatuz. Egoitza militarraren aurrean autobusa geratu zenean, ukrainiar militarrek autobusa tirokatu zuten eta kazetarua eta autobusaren gidaria hil ziren.

Uztailaren 2an ere, Su-25 hegazkin batek Luhansk eskualdeko Kindrashivka herrixka suntsitu zuen. Herrixkaren kanpoaldean zazpi hildako egon ziren, zibilak, tartean haur bat. Gainera, beste zortzi zauritu ziren.

Uztailaren 3an, Ukrainiako armadaren erasoetan, Slovianskeko gune termoelektrikoa guztiz suntsituta geratu zen. Uztailaren 4ean, Slovianskeko eraikin baten aurka artilleriazko jaurtigaiekin egindako eraso batean sei pertsona hil ziren.

Uztailaren 5ean, milizia errusiazaleak Sloviansk hiritik alde egin eta Kramatorskera joan zirenhttps://web.archive.org/web/20140821134625/http://sp.ria.ru/international/20140705/160677685.html RIA Novosti, 2014-07-05. Ondoren, tropa ukrainiarrek Sloviansk hartu zuten. Egun berean, Ukrainiarren borrokarako bi hegazkinek Donetskeko aireportutik gertu zituzten helburuak erasotu zituzten.

Egun berean, tropa ukrainiarrek Luhansken aurka egin behar zuten eraso batek huts egin zuen. Milizia errusiazaleen prentsa zerbitzuaren arabera, Ukrainako armadako bi obus, mortero bateria bat eta 30 gizon galdu zituen operazio militar batean. Gero, miliziek tropa ukrainiarren menpe zegoen aireportua erasotu zuten, Il-76 hegazkin bat, mortero bateria bat, aire defentsarako sistema, zazpi ibilgailu blindatu eta bost ibilgailu militar suntsituz.

 Nazioarteko brigadak 
BERRIAren erreportaian argitaratu zenez, herrialde ugaritako brigadistak joan ziren Donbassera gatazka hasi zenetik, herri milizietan borrokatzeko helburuarekin. Euskal herritar bi zeuden Luhanskeko Herri Errepublikako Unitate Kontinentalean.

 Zeharkako ondorioak 

 Biktimak eta kalteak 
Apiriletik abuztuaren 29ko astera arte, 2.593 lagun hil ziren Ukraina ekialdeko lurraldeetako gatazkan Nazio Batuen Erakundeak, argitaratutako txosten batean azaltzen zenez. Liskarrak ugaritu egin dira azken sei asteetan, eta uztailaren 16tik abuztuaren 17ra 36 lagun hil ziren egunean; aurreko hilabeteetan baino %300 gehiago. Txostenean ez zituzten kontuan hartu uztailaren 17an Malaysian Airlines konpainiako hegazkinean zihoazela hildako 298 lagunak. Ekialdeko matxinoek nahiz Errusiako armadak eginiko giza eskubideen urraketak salatu zituen NBEk. NBEk kalkulatu zuen 468 lagun zeuzkatela bahituta. Ukrainako armadari egotzi zion, berriz, "gehiegikeriak" egin izana errusiazaleen kontrolpean zeuden lurraldeak berreskuratzeko.

Irailaren 3an matxinoek zabaldu zutenez, Donetsken, abuztuan, «hildako eta zaurituen artean, 3.600 tropa» galdu zituen gobernuak. Hamalau hegazkin militar, hamar drone eta berrehundik gora tanke ere suntsitu zituzten miliziek.

Irailaren 8an, NBEk emandako datuen arabera, 2.729 lagun hil ziren Ukrainako gatazkan. Irailaren 9n zabaldu zenez, Malaysia Airlines hegazkineko 298 hildakoak kontuan hartuz, 3.000 lagunetik gora hil zituzten jada Ukraina ekialdeko gatazkan apiriletik, ESLAk argitaratutako txostenaren arabera. Lehenengo hilabeteetan batez beste 11 lagun hil ziren egunean. Azken bi hiletan, 36.

Azaroaren 2an jakin zenez, NBEren datuen arabera, guztira, 4.000tik gora ziren hildakoak.

Azaroaren 20an jakin zenez, Ukrainako gatazka armatuak 4.317 hil eta 9.921 zauritu aortu zituen eta barne desplazatuak 466.000 baino gehiago ziren.

 Errefuxiatuak 
Gerrak Ukraina barruan mugitu behar izan zutenak eta Errusiara joandako errefuxiatuak milaka izan ziren. Ekainaren 16an, NBEk emandako kalkuluek diotenez, 19.000-34.000 bitarte pertsonak euren bizilekutik alde egin behar izan zuten. Errusiak errefuxiatuak hartzeko berrehun gune baino gehiago jarri zituen denboraldi batean eta ekainaren 20an, jada 9.700 pertsona joan ziren guneetara, tartean 5.300 haur. Beste 12.000 pertsona ezagunen eta familikoen etxean babestu ziren. Egun horietan, egunera 10.000 ukrainiar iristen ziren Rostov oblastara (Errusia). Gainera, aurretik beste 400.000 ukrainiar joan ziren Errusiara 2014 hasieratik, batez ere 2014ko martxotik. 1.000 pertsonek errefuxiatu estatusa eskatu zuten eta 6.000 pertsonek behin-behineko babesa eskatu zuten giza arrazoiengatik.

Abuztuaren 5eko datuen arabera, Ukrainako armadak menpean hartu zuen matxinoek hartutako lurraldearen %75, eta, ondorioz, 20.000 bat lagun etxera itzuli ziren. Dena den, asko falta ziren itzultzeko; Sloviansk hiriko 120.000 biztanleetatik %70 ez ziren itzuli. Uztailaren 5ean berreskuratu zuen hiria armadak. Ohartarazi zutenez hiri horietan zibilen azpiegitura asko suntsituta zeuden. Hainbat lekutan, etxebizitzen %60 hondatuegi zeuden bizitzeko. Iheslari gehienek Errusiara jo zuten. Moskuk zioenez, 730.000 iheslarik gurutzatu zuten Ukrainako muga. UNHCRk kopuru hori berretsi zuen. Haatik, soilik 168.000 lagunek eskatu zuten babesa. Oro har, errefuxiatuek ez zuten izenik eman nahi izaten, etxera itzultzean erasoak sufrituko zituzten beldur. Bestalde, gutxiengo etnikoek ere ez zuten babes eskaera egin nahi izaten, ez baitziren agintariez fio. Halaber, beste 117.000 iheslari zeuden Ukrainan bertan. Ukrainako 400 soldadu inguruk armak utzi eta Errusiako muga gurutzatu zuten astelehenean. Asteak zeramatzaten bakarturik, matxinoen eremuaren eta Errusiako mugaren artean harrapatuta. Munizioa eta elikagaiak bukatzean hartu zuten erabakia. Ria Novosti albiste agentziak zioenez beste 4.000 soldadu egon zitezkeen egoera horretan..

Abuztuaren 22ko datuen arabera, ia 800.000 lagunek gurutzatu zuten Errusiako muga. Horietatik 100.000 lagunek eskatu zuten babes politikoa..

Irailaren 2ko datuen arabera, milioi batetik gora ukrainarrek etxetik ihes egin behar izan zuten eta baztertu edo errefuxiatu gisa zeuden euren herrialdean bertan, edo asiloa eskatu zuten beste herrialde batzuetan. Iheslari gehienak, % 94, Ukraina ekialdekoak ziren, Donetsk, Kharkiv eta Kyiv ingurukoak. Bestalde, bi milioi pertsona inguru zeuden gatazkak gogorren jotzen zuen lekuetan. Gainera, batzuek edateko urik ere ez zuten, eta Luhansken, ur eskasiaz gain, argindar mozketak izaten zituzten. Gainera, 800.000 lagunetik gora Errusian sartu ziren eta bertan geratzeko izapideak hasi zituzten.

Urriaren 18an jakin zenez, krainako ekialdean gatazka hasi zenetik, 222.800 ukrainarrek eskatu zuten errusiar iheslari estatutua edo aldi baterako babesa, eta Moskuk 193.800 laguni eman zien iheslari estatutua.

 Gerra krimenak 
Abuztuaren 13an, Ukrainako armadak ekialdeko Novosvetlivka herria hartu zuen. Jendeak ihes egiteko aukerarik ez zuen izan, eta giza ezkutu moduan erabili zituen Aidar batailoiak.

Hil ukrainian politikari eta udaletxeko kidea Volodymyr Rybak eta ikasleak Yuriy Popravka'Murdered' Ukraine politician faced hostile mob, video showsRuSSiaKIlls - Chronology of Russian war crimes in Ukraine.
 Etnia jazarpena 
Apirilak 18 auto-aldarrikatutako Slovians`k Vyacheslav Ponomarev alkateak herritar batek deitu susmagarrien guztien berri emateko hirian, "batez ere Ukrainian hizkuntza hitz egiten duten". 18 gauean apirilaren 19ra separatistak Slovians`k konprometitua sarraskiak eta tokiko roma.

 Erreakzioak 
 Errusia 
Apirilaren 12an, Errusiak Ukrainan ez zegoela indar errusiarrik adierazi zuen.

Apirilaren 13an, Errusiak Nazio Batuen Segurtasun Batzordeak bilera bat antolatzea eskatu zuen.

Apirilaren 15ean, Ukraina gerra zibilera eramaten ari zena Kieveko gobernua zela adierazi zuen.

Maiatzaren 1ean, Ukrainako indarrek Ukraina ekialdetik alde egiteko eskatu zuen.

Maiatzaren 3an, Errusiak errusiazaleei «Erresistentzia Antifaxistako kideak» deitu zien.
Krimeako Errepublikak Donetskeko oblasta Errusiako Federaziora batzeko nahia adierazi du.

 Estatu Batuak 
Errusiako Gobernuak Ukrainako mugatik gertu maniobra militarrak egingo zituela adieraztean, apirilaren 25an, Kerryk Errusiak norabide okerra hartu zuela adierazi zuen. NBEren aurrean, AEBko ordezkari Samantha Powerrek adierazi zuen Errusiaren aurkako zigorrak gehituko zituztela. Ginebrako hitzarmenenen ondoren, Errusiak bere partea ez balu beteko, Obamak zigor gehiago jartzeko prest zegoela adierazi zuen.

Maiatzaren 2an, Obama eta Merkelek batzartu ziren eta Errusiaren jarrera eta OSCEko kideen bahiketa gaitzetsi zituzten.

Abuztuaren 28an, Barack Obama AEBko presidenteak eta Angela Merkel Alemaniako kantzillerrak Errusiari egotzi zioten Ukrainan indarkeria areagotzeren erantzukizuna. Kieveko Gobernuak soldadu errusiarrak Ukrainan sartzea salatu izana jarri zuten indarkeria oldearen froga gisa.

Egun berean, NBEren Segurtasun Kontseiluaren bilera egin zuten, Ukrainak hala eskatuta. «Inbasio zuzena» salatu zuen Kievek kontseiluan, eta exijitu zuen tropak herrialdetik ateratzeko. Salaketa guztiak ukatu zituen Errusiako Defentsa Ministerioak. Bide beretik jo zuen Donetsk eskualdeko matxinoen buruzagi Alexandr Zakhartxenkok, eta gezurtatu egin zuen Errusiako armadaren laguntza jaso izana. David Cameron Erresuma Batuko lehen ministroak Moskuri ohartarazi zion «ondorioak» izan zitzaketela bere ekintzek. NATOk Errusiako mugan indarrak gehituz gero, erantzun egingo zuela adierazi zuen Moskuk. Polonia, Estonia, Letonia eta Lituanian gehiago hedatzea aztertzen ari zen aliantza. Segurtasunerako arriskutzat jo zuen Errusiak.

Abuztuaren 30ean, Jose Manuel Durao Barroso Europako Batzordeko presidenteak esan zuen, posible zela Ukrainan konponbide politikoa izatea, baina, ohartarazi zuenez, gerta zitekeen gatazkak "atzerabueltarik" ez izatea Errusiak Ukrainako ekialdean tentsioa areagotzen jarraituz gero.

Irailaren 4ean, Vladimir Putin Errusiako presidenteak Ukrainako gatazka konpontzeko bake plana iragarri arren, Ukraina ekialdea ezegonkortzea egotzi zion Anders Fogh Rasmussen NATOko idazkari nagusiak Vladimir Putin Errusiako presidenteari.

Irailaren 5ean, su-etena "fede onez" ezar zedila espero zuela adierazi zuen NATOk. Irailaren 6an, Errusiak ohartarazi zuen EBren zigor berriei erantzungo ziela. Gobernu errusiarrak tamalgarritzat jo zuen 28ek Errusiaren kontrako zigorra handitzea erabaki izana, Ukrainan bake prozesua adostu zuten egunean.

Urriaren 1ean, Kremlinek gogor egin zuen Kieven aurka, eta nazioarteko giza eskubideen legea urratzea egotzi zion. Bestalde, Sergei Lavrov Atzerri ministroak «gerra krimenak eta genozidioa» leporatu zizkion Ukrainako armadari. Bestalde, Errusiako Instrukzio Komiteak auzibidea ireki zuen Ukrainako Gobernuko indarren aurka, Donetsk eta Luhansk eskualdeetako errusiar hiztunen aurka genozidioa egin zutelakoan.

2015eko urtarrilaren 29an, Mikhail Gorbatxovek AEBei leporatu zien «Gerra Hotzaren» errua.

 Elkartasuna 
 Euskal Herria 
Donbass eskualdeko herritarrenganako elkartasuna adieraziz, 2014ko apirilean, EH★Donbas Komitea' (Euskal Herria-Donbass Elkartasun Komitea) sortu zen. Komiteak hainbat ekimen burutu zituen, tartean, irailaren 4ean, Barakaldoko BECen ospatutako Munduko Saskibaloi Txapelketan egindako kontzentrazioa. Bere webgunean, gerrako parteak ere azaltzen dira.

Ikus gainera 
 2008ko Hego Osetiako Gerra
 Malaysia Airlines konpainiako 17 hegaldia
 2014ko Krimeako krisia
 Karabakh Garaiko gerra
 EH★Donbas Komitea Twitter atarian.
 EH★Donbas Komitea Komitearen webgunea.

Erreferentziak

Kanpo estekak 

Ukrainako historia
Donbass
2010eko hamarkadako gatazkak
2021eko gatazkak
2020ko hamarkadako gatazkak
2020ko gatazkak
Errusiak parte hartutako gerrak
Errusia-Ukraina gerra
Ukrainak parte hartutako gerrak
Gatazka irekiak
Donbasseko gerra
Donbasseko gerra Ukraina ekialdeko Donbass eskualdeano apirilarenik gertatu diren gatazka armatuak dira . Gerra hau Euromaidan mugimenduaren ondorio da , eta Errusia-Ukraina gerra zabalagoaren parte bat da . Errusiazaleen protesten ondoren eta Donetskeko eta Luhanskeko eskualdeetan « herri errepublikak » aldarrikatu ondoren piztu da Donbasseko gerra . Apirilarenn , Kieveko agintariek Ukrainaren ekialdean operazio militar berezi bat abian jarri zuten , Indar Armatuen parte hartzearekin . Viktor Janukovitx presidente ohiak adierazi zuenez , ekintza horiek Ukraina « gerra zibilaren ertzean » jarri zuten , eta agintariei « euren herritarren aurkako hilketak » gelditzeko eskatu zien , baita Ukraina ekialdeko biztanleen alde bilerak abiatzeko ere . Apirilarenn , Genevan ( Suitza ) Ukrainako buruzagien , Europar Batasunaren , Estatu Batuen eta Errusiaren artean bilera bat egin zen , eta gatazkari amaiera emateko neurriekin dokumentu bat sinatu zen . Neurriek OSCEko begiraleek gainbegiratu behar zituzten . Ukrainako konstituzioa berraztertzea ere onartu zuten . Hala ere , milizia errusiazaleek ez zituzten neurri hauek onartu . Maiatzarenrako , Ukraina ekialdekohiri eta herri Errusiaren aldeko talde armatuek menpe edo ia menpe zituzten . Hurrengo egunean , Ukrainak publikoki Donetskeko eta Luhanskeko oblasten kontrola galdua zuela aitortu zuen . Maiatzarenn , Kieveko agintariek Indar Armatuen laguntzarekin beste operazio militar bat jarri zuten martxan Sloviansken . Gatazkaren erdian , Europar Batasunak behin-behineko Ukrainako gobernuarekin bat egin du . Estatu Batuek , berriz , zigorren zerrenda handitu egin dute independentistekiko tentsioen erantzule bakarra Errusia dela argudiatuz . Erresuma Batuak , halaber , antzeko salaketa jarri zuen abian Errusiaren aurka . Gainera , Errusiak , Kieveko gobernu berriaren aurkakoek eta Bild bezalako mendebaldeko komunikabideek CNI eta Academi erakundeen parte hartzea salatu dute , Kieveko militarrei armekin eta gizonekin laguntzea egotziz\ . Bestalde , NATOk gatazkari erantzunez , bere indarrak Errusiarekin muga egiten duten estatuetan ( Polonia , Errumania eta Estatu Baltikoak ) ezarri ditu . Ukrainiako gobernuburu ohi Julia Tymoxenkok Errusiari leporatu dio krisia , matxinada « Errusiako zerbitzu sekretuek Ukrainiako biztanleria zatitzeko eta maiatzarenko hauteskundeak ez egiteko helburuarekin » sortu zuela argudiatuta . Era berean , « herri errepublika » direlakoek independentzia lortzeko erreferenduma antolatu zuten maiatzarenako . Aurrekariak 2014ko otsailarenn , manifestazio europeisten erdian , Ukrainako Parlamentuak epaiketa politikoa eginda Janukovitx lehendakaria kargutik bota zuen , eta Ukraina ekialde eta hegoaldeko herritarren artean ondoeza sortu zen , errusiar hiztunak nagusi diren eskualdeetan hain zuzen . Martxoarenn , Ukrainaren erregimenaren defendatzaile bat hil zen Donetskeko kontzentrazioaren ondorengo istiluetan , militante errusiazaleen eskutik . Manifestari errusiazale bat ere hil zen eta hainbat zauritu egon ziren . Bi pertsona gehiago hil ziren martxoarenn Kharkiven , ukrainar nazionalisten tiroketen ondorioz . Ondoren , polizien eta errusiazale ekintzaileen artean istiluak sortu ziren , bi pertsona hilik eta bost pertsona zauritu suertatuz ekintzaile eta polizien artean.errusiazale armatu ere atxilotu zituzten istilu hauetan . Apirilarenn , Donetsk hiriko eskualdeko administrazioaren eraikina okupatu eta manifestariek Donetskeko Herri Errepublika aldarrikatu zuten . Errepublika berriak Errusiari babesa eskatu zion . Bitartean , Kharkiveko diputatu batzuek aginte-instituzioak hartu eta Kharkiveko Herri Errepublika aldarrikatu zuten . Ukrainak eraikina hartzeko operazio militarra martxan jarri zuen . Rada Gorenean lege proiektu bat aurkeztu zen Luhansk , Donetsk eta Kharkiveko lurraldeetan larrialdi egoera ezartzeko . Gainera , Kievek militarrak bidali zituen gatazka-eremura . Luhansken Ukrainako Segurtasun Zerbitzuen eskualdeko administrazio eraikin bat hartu zuten . Bertanbahitu zeudela zioten , baita eraikinean zeuden errusiazaleek lehergailuak zituztela ere , zehazki,metraileta . Apirilarenan , erresistentziaren buruzagi Aleksei Mozgovoik Mosku bisitatu zuen , eta eskuin muturreko Vladimir Zhirinovski eta Sergei Mironovekin batu zen , haiei laguntza eskatzeko . Donetskeko Herri Errepublikako agintariek apirilarenan « Herri Armada » sortu zutela aditzera eman zuten . Egun berean , Donetsko independentistek bozketa egin zuten Errusiarekin , Kazakhstanekin , Bielorrusiarekin eta Nazio Batuekin harremanetan jartzeko eta Ukrainarekiko lotura hausteko . Gertaeren garapena Apirilak- apirilak istilu armatuen hasiera Apirilarenn , Donbassko Herri Armadako kideek , Donetskeko Herri Errepublikaren babesarekin , gobernu exekutiboaren , polizia departamentuaren eta Slovianskeko fiskaliaren bulegoen egoitzak hartu zituzten Donetsk eskualdearen iparraldean . Kramatorsk hirian tiroketak egon ziren eta Krasnin udaltzaingoaren aurkako erasoa egon zen errusiazaleen partetik . Sloviansken mugikorren komunikaziorako torrea suntsitu zen . Donetsken Berkut Krimeako unitateak errusiazaleen alde jarri ziren . Apirilak- apirilak Ginebrako hitzarmena Ukraina eta Kiev artean Apirilarenn , AEB eta Europako Batasunaren arteko bileran Ukrainako konstituzioa aldatzea eta Moskuk milizia errusiazaleak indargabetzea erabaki zen . Egun berean , Mariupolen errusiazale eta Ukrainako indarren arteko borroketan hiru errusiazale hil ziren . Apirilarenn , errusiazale altxatuek Genevako hitzarmena ez zutela beteko adierazi zuten . Apirilak- apirilak istilu armatuen hazkundea Apirilarenn , Sloviansk ondoko Bylbasovka herrian ezezagunek kontrola ezarri zuten , eta herri armadak kontrola suntsitu eta hiru ezezagun hil zituzten . Apirilarenn , hildako errusiazaleen aldeko hiletak egin ziren . Ukrainak « operazio antiterrorista » jarri zuen martxan . Apirilarenn , Ukrainako agintariek Sviatoguirsk eta beste herri batzuk menperatu zituzten . Apirilarenn , Slaviansk kanpoaldean errusiazale eta Kieven aldekoen arteko borrokak gertatu ziren eta bost errusiazale hil ziren . Apirilak- maiatzak Europako begiraleak Apirilarenan , Kramatorsken errusiazaleek hegazkin bat eraitsi zuten . Egun berean , Sloviansken OSCEko kideak bahitu zituzten errusiazaleek . Apirilarenn , AEBk Errusiari Ukrainako espazio-eremuan sartzea egotzi zion . Soledar herrian errusiazale eta Guardia Nazionaleko kideen arteko borrokan , Guardia Nazionaleko kide bat hil zen . Apirilarenn , errusiazaleek Donetskeko telebista publikoa bereganatu zuten . Apirilarenn,manifestarik Luhanskeko oblasteko administrazio egoitzak bereganatu zituzten . Apirilarenan , Gorlovka hiriko udaletxea eta polizia hartu zuten errusiazaleek . Maiatzarenan , errusiazaleen eta Ukrainako poliziaren artean istiluak egon ziren zaurituak eraginez . Ukrainan zerbitzu militarra nahitaezko jarri zuten egun berean . Maiatzak- maiatzak operazio militarrak Sloviansk eta Kramatorsken Maiatzarenn , Ukrainako armadak Sloviansk inguratu zuen . Borrokaldia gertatu zen eta bost errusiazale hil ziren . Ukrainako armadaren bi soldadu hil eta bi helikoptero suntsitu ere egin ziren . Armadak errepideetako kontrolak suntsitu ostean , errusiazaleek barrikadak eraiki zituzten Sloviansken . Kramatorsken armadak ere operazioa abiarazi zuen eta hamar herritar hil ziren . Maiatzarenn , OSCEko begiratzaileak askatu zituzten . Egun berean , Andreevka hirian eskuin muturreko talde batek ( Eskuin Sektorea ) zibil hil etazauritu zituzten . Maiatzarenn , armadak Sloviansk , Kramatorsk eta Andréevka berreskuratu zituen . Egun berean , Donetskeko Herri Errepublikak Gudaroste Errepublikanoa sortu zuen . Maiatzarenan , Konstantinovka eta Sloviansk hirietan borrokak gertatu ziren . Azken herri honetan , lau soldadu ukrainar hil ziren . Maiatzarenn , Ukrainako Indar Bereziak Mariupol erasotu eta errusiazale bat hil eta beste hiru zauritu ziren . Maiatzarenn , Sloviansken presoak eta bahitutako soldaduak trukatu zituzten . Bestalde , Mariupoleko udaletxea errusiazaleek berreskuratu zuten . Maiatzarenn , Vladimir Putinek erreferendumak atzeratzea proposatu zuen baina herri asanbladek ukatu egin zuten proposamena . Maiatzak- maiatzak Mariupoleko borroka Maiatzarenn , gerrako tankeak eta Guardia Nazionaleko tropak Mariupol hirian sartu ziren eta errusiazaleek barrikadak eraiki zituzten.errusiazale eta soldadu bat hil ziren , eta polizia etxeari su eman zioten . Ukrainaren gerra tanke bat bereganatu zuten hiritarrek . Maiatzak- maiatzak Donetsk eta Luhanskeko erreferendumak eta erantzuna Maiatzaren , autodeterminazio erreferenduma egin zen Donetskeko eta Luhanskeko oblastetan . Parte hartzea % 74,87 izan zen Donetsken , eta % 81 Luhansken . Krasnoarmiisk hirian Ukrainako Guardia Nazionaleko komando batek hautes-eskola bat gelditu zuen . Donetskeko oblastean , % 89,7 Donetskeko Herri Errepublikaren alde agertu zen ; eta Luhansken , % 96,2 agertu zen independentziaren alde . Ondorioz , Donetsk eta Luhansk « Herri Errepublika » aldarrikatu ziren . Ondoren , Errusiara batzeko negoziazioak hasi zituzten . Maiatzak- maiatzak istilu armatuen berrazkundea Maiatzareno goizean , Luhanskeko herri gobernatzaileak balaz zauritu zuten atentatu batean estatu berria osatzeko negoziaziora zihoala . Egun berean , Kramatorsken zazpi soldadu ukrainar hil ziren . Kramatorsketikkilometrora zegoen zubi batean ere soldadu zutabe batek erasoa jasan zuen00etan . Errusiazaleek Oktyabrskoye herrian ukrainar soldaduak eraso zituztela eman zuten aditzera . Ekintza horretan , Ukrainako Armadaren ibilgailuak suntsitu zituzten . Maiatzareno gauean , helikoptero baten laguntzarekinibilgailu blindatuko zutabe bat Solntsevo herrira sartu zen eta ordu erdiko tiroketa bat gertatu zen . Ukrainar iturrien arabera , operazio horretan errusiazaleek bahitutako soldaduak askatu nahi ziren . Hiru errusiazale atxilotu zituzten . Maiatzarenan , Starovarvarivka hirian hiru pertsona hil eta beste hiru zauritu ziren . Ukrainako armadak zibilen ibilgailuen aurka tiro egin zuen eta hiru pertsona hil eta beste hiru zauritu ziren . Kramatorskeko errusiazaleen arabera , ibilgailuan emakume bat bere familiarekin zihoan eta emakumea , buruan tiroa jasota , hil egin zen . Ruptly agentziako kazetarien aurka ere tiro egin zuen armadak baina ez zen zauriturik suertatu\ . Maiatzareno arratsaldean , Sloviansk kanpoaldeko Andréevka , Semenivka , Krasni Limán inguruetan eta Kargun mendietan errusiazaleen eta Ukrainako militarren arteko tiroketa gertatu zen . Guardia Nazionalak Sloviansk eta Kramatorsk arteko errepidea oztopatu egin zuen\ . Pável Gúbarevek , Donets Herri Errepublikako gobernatzaileak , maiatzarenko gauerdian Ukrainako indar armatuak bertatik alde egiteko epea bukatu zela adierazi zuen . Kievek hurrengo orduetan militarrak ez kanporatzekotan , errusiazaleek « ukrainar okupatzaileen » aurka ofentsiba hasiko zutela adierazi zuen\ . Maiatzarenn , Valeri Bolotov Luhanskeko gobernatzailea atxilotu zuten , jasan zuen atentatuko zauriak sendatzeko Errusiatik itzultzen ari zenean .\ . Ordu batzuk geroago , ehundaka miliziano errusiazaleek gobernatzailea askatzea lortu zuten .\ . Maiatzarenn , Kharkoveko Askatasunaren Enparantzan « Ekialdeko Mugimenduak » deituta manifestazioa egin zen . Mugimenduaren koordinatzaile zen Yuri Apujtinenk Kharkoveko oblastean Donetsk eta Luhansken egin zen erreferenduma egingo zela adierazi zuen etao maitzareno hauteskunde presidentzialetan ez parte hartzeko deia zabaldu zuen .\ . Maiatzarenn , milizien informazioaren arabera , Donetskeko auzo periferikoetan Ukrainako indarrenmilitar hil ziren eta miliziano bat zauritu zen . Guardia Nazionalaren arabera , soldadu talde batek desertatu eta Donetskeko Herri Errepublikari zin egin zion . Egun berean , Energodar hiriko poliziak Pravy Sektor taldekokide atxilotu zituen , Zaporozhieeko ( Zaporiyia oblasta ) zentral nuklearra bereganatzeko asmoa zutelako . Ukrainako Guardia Nazionala aireportutik Kramatorsk hirigunera joaterakoan eraso bat abiarazi zuen eta borrokak sortu ziren hiriaren kanpoaldean\ . Ukrainako guardiak LifeNewseko hainbat kazetari atxilotu zituen . Bestalde , Ekialdeko Ejerzito Batuak Kievetik Luhanskera zihoazen Pravy Sektor taldekokide atxilotu zituen . Maiatzarenn , Rinat Ajmetovek , Ukrainako oligarkiarik aberatsenak , Donetskeko Herri Errepublikaren aurkako manifestazioa deitu zuen . Bere fabriketan sirena hotsa jarri zuen eta ondoren , « Bakerako Martxa » izeneko karabana bat antolatu zuen , hiriko kaleak zeharkatu zituelarik ukrainar sinboloekin\ . Egun berean , Ukrainako Rada Gorenak « Bake eta Konkordia memorandoa » onartu zuen . Honen arabera , Ukraina ekialdetik tropek alde egingo zuten eta ukrainierak estatus konstituzionala izan arren , Ukrainak errusieraren estatusa ere bermatuko zuen , baita beste hainbat hizkuntza gutxituena ere . Armen erabilera ilegala ere gaitzesten zuen memorandoak , baita presidentziarako hauteskundeak babestea , armak uzten dituztenentzat amnistia legea onartzea eta gatazkan parte hartzen zutenek ekintza mingarriak eta gorrotoa utzi eta elkarrekin lanean hastea ere . Maiatzarenan , Graham Phillips RTko kazetaria askatu zuten Kieven , nahiz eta bere LifeNewseko lankideek ukrainiarren eskuetan atxilo jarraitzen duten\ . Maiatzarenko gauetik aurrera , ukrainiar indar armatuen ofentsiba abiarazi zuten Luhanskeko oblasta eskualdean eta Luhanskeko Herri Errepublikako buruzagiek gerra-legea ezarri zuten maiatzareno goizetik aurrera\ . Beranduago , Lisichansk herrian Luhanskeko milizianoek Ukrainiar Armadaren borrokarako hiru BMP-2 ibilgailu blindatu lortu zituztela aditzera eman zen . Bitartean , militarrek tiro egin zuten Luhanskeko milizianoen aurka eta eraikin batean kalteak izan ziren\ . Ukrainako Energia Ministerioak errusiazale armatuek egun berean Luhansk eskualdeko lau ikatz hobi hartu zituztela adierazi zuen\ . Maiatzarenn ere , ukrainiar armadaren brigadaren kontrol bat , Volnovaja etaBlagodátnoe artean , Donetskeko oblasta eskualdean , PrivatBank ibilgailu blindatuekin eta bi basotatik etorritako pertsona armatuek erasotu zuten eta hamazazpi militar hil ziren\ . Bestezauritu ziren . Erasotzaileek helikopteroen laguntza jaso zuten\ . Ukrainako komunikabideek erasoa Igor Bezler independentistaren taldeari egotzi diote\ . Baina , Donetskeko Herri Errepublikako agintariak erasoa Eskuin Sektorea talde ultranazionalistako kideei eragotzi zien . Erasotik gertu bizi zirenek esan zutenez militarrek eurak erasotzeko asmoa zuten baina ez zuten egin eta horren mendekua izan zen militarren aurkako erasoa\ . Arseni Yatseniukk , Ukrainako lehen ministroak , NBEko Segurtasun Kontseilua biltzea eskatu zuen berehala , eta Errusiari Ukrainako presidentzia hauteskundeak sabotatzea eragotzi zion . Dnipropetrovskn Armadaren , Guardia Nazionalaren , Ukrainako Segurtasun Zerbitzuaren eta Barne Ministerioatren hainbat bataloi berezi eta unitate batzen ziren tokian , ofizialen eta soldaduen artean , Donetsken aurkako ofentsiba egingo zela zabaldu zen igandeko hauteskundeen ondoren . Maiatzarenn , ukrainar boluntarioren bataloi batek , Dnipropetrovsketik etorritakoak eta Pravy Sektor taldeko kideak zituenak\ . Donetskeko Herri Errepublikako milizianoen postu bat erasotu zuen Karlivkan ( Donetsk ) , Donetsketikkilometrotara . Milizianoen arabera , erasoa neutralizatu egin zuten etagizon armatu hil ziren\ . Ukrainako komunikabideek bederatzi soldaduk larritasun ezberdinetako zauriak jasan zituztela adierazi zuten . Bitartean , Sloviansk hiriaren inguruan artilleriaren sua eta erasoak egon ziren . Maiatzak- maiatzak Errusia Berria estatuaren aldarrikapena eta kazetarien kasua Maiatzarenn , Andrea Rocchelli kazetari italiarra , Censuralab kolektiboaren sortzailea eta kidea eta Andrei Mironov bere interpretatzaile errusiarra hil egin ziren eta William Roguelon zauritu egin zen , Sloviansk ondoko Andréevka herrixkan morterozko jaurtigai batek euren kotxea jo ostean\ . Italiak azalpenak eskatu zizkion Kievi kazetari italiarraren heriotzaren inguruan\ . Maiatzarenn ere , LifeNewseko kazetari errusiarrak , maiatzarenik atxilotuta zeudenak , Oleg Sidiakin eta Marat Sáichenko , Ukrainako agintariek askatu egin zituzten eta Groznyra bidaiatu zuten , Txetxeniako lehen ministroak,Ramzán Kadýrovk , lagunduta\ . Egun berean Donetsken , Novorossia ( Errusia Berria ) estatuaren sorrera sinatu zuen . Gertaera hau Ukrainako hego-ekialdeko eskualdeen Batzarrean gertatu zen , Oleg Tsariov politikari ukrainarrak bultzatuta . Novorossia sortzeak ez zuen esan naho Donetsk eta Luhansk Herri Errepublikak batu egingo zirenik , Valeri Bólotov Luhanskeko Herri Errpublikako agintariaren ustez . Bi estatuak « autonomoak eta independenteak » zirela esan zuen . Bi eskualdeak batzeari buruzko dokumentua Alexéi Kariakink , Luhansk Herri Errepublikako buruak eta Alexánder Borodaik , Donetskeko Herri Errepublikako buruak sinatu zuten . Batura kontseilu berezi batek kontrolatuko edu eta herri errepublika bakoitzak hiru ordezkari izango ditu . Pável Gúbarevk estatu berri honetan Ukrainako beste sei eskualde sartzeko asmoa zegoela adierazi zuen : Dnepropetrovsk , Zaporozhie , Odesa , Mykolaiv , Jersón eta Kharkov . Eskualde hauetan , hala ere , aurretik erreferendumak egingo lirateke\ . Maiatzak- ekainak Donetskeko aireportua eskuratzeko borrokak Maiatzarenn , intentsitate handiko borrokak sortu ziren Donetskeko aireportuan eta inguruetan . Donetsk Errepublikako milizianoek aireportuaren kontrola eskuratu nahi zuten indar ukrainarrek aireportuan Sloviansk erasotzeko jasoko zuten material militarra ez lortzeko . Errusiazaleen ordezkaritza bat aireportura joan zen miliatarrekin hitz egiteko eta hauek joan zitezen eskatzeko baina eskaerari uko egin zioten . Gero , enfrentamendu armatuak hasi ziren eta hegazkin eta helikoptero militarrek parte hartu zuten . Miliziek Ukrainaren bi helikoptero militar eraitsi zituzten eta aireportuaren kontrola eskuratu zuten\ . Egun berean , Gurutze Gorriaren ikurra zeraman kamioi bat , borroketan zauritu zirenak zeramatzana , jaurtigai batek jo zuen etapertsona hil ziren\ . Donetskeko aireportua berreskuratzeko Ukrainako aire indarrek bi Su-25 hegazkin , bi MiG-29 hegazkin eta lau Mil Mi-24 helikoptero erabili zituzte eta milizianoen guneak erasotu zituzten . Milizianoen aireko erasoen aurkako plataforma suntsitu zuten . Hegazkinek jaurtitako misil batek Tochmash fabrika jo zuen . Aireportuan Ukrainako abiazioaren erregai-biltegiak erasoa jaso eta su hartu zuen , ke-laino bat zabalduz . Halaber , tren geltokian borroka indartsuak gertatu ziren eta bi pertsona hil ziren\ . Putílovskiko zubiak beste borroka bat gertatu zen eta Pravy Sektor taldeko kideek granada-jaurtigailuak erabili zituzten . Mariupolen , maiatzareno lehen orduetan , beltzez jantzitako gizon armatu ez identifikatuek Donetskeko Errepublikako kuartelak tirokatu zituzten\ . Sloviansken ukrainiar artilleriaren eraso batek lau zibilen heriotza eragin zuen\ . Maitzarenn ere , Donbassekoikatz-meategietako langileak mugagabeko greban jarri ziren Ukrainiako tropak Donetsk eta Luhansk eskualdeetatik alde egiteko eskatuz\ . Meategi hauetako bat , Skochinskykoa ( Kiroveko raiona ) , Ukrainako handiena da eta egunean bi mila tona baino gehiago sortzen ditu\ . Besteak Abakumov , Chelyuskintsev , Trudovskaya eta Makiivkako bi dira . Maiatzarenn , hiru mila meatzarik manifestazio bat burutu zuten Donetskeko kaleetan , ukrainiar tropek alde egin zezten eskatuz\ . Bitartean , maitzarenn , Donetskeko aireportuan borrokek jarraitzen zuten eta ukrainiar agintarien arabera euren tropen menpe zegoen . Baina errusiazaleek " autodefentsako indarrek orain aireportuaren lurren erdia menperatzen zutela " esan zien kazetariei\ . Iturri berberek errusiazaleek Donetsken gainetik hegan egiten zuen gidaririk gabeko hegazkin bat suntsitu zutela adierazi zuten\ . Ukrainako agintarien bozeramaileak aditzera eraman zuenez , Danimarka , Suitza , Estonia eta Turkiatik zetozen OSCEko lau kide aurkitu zituzten . Antolakundeak maiatzarenik ez zuen bere kideen harremanik , talde errusiazale batek atxilotu baitzituen\ . Bestalde , Slovianskeko autodefentsek OSCEko kideak euren jarduera momentu batez aztertzeko hartu zituztela esan zuten . Egun berean , Luhansken,soldadu ukrainiarrek autodefentsen aurrean amore eman zuten eta euren jatorrizko lekuetara joan ziren . Maiatzarenn , milizianoek Ukrainakoa armadaren Mi-8 helikopteroa lurrera bota zuten Slaviansk kanpoaldean . Ukrainako behin-behineko presidenteak , Oleksandr Turchínovek,militar ukrainiar , tartean jenerala , hil zirela adierazi zuen\ . Erantzunez , Ukrainiako artilleriak eta abiazioak Slaviansk eta Kramatorsk bonbakatu zituen . Maiatzarenan , ukrainiar artilleriak obus eta morteroekin Artiom auzoa eta Slaviansk hirigunea bonbakatu zituen , baita Semenivka herrixka ere , hainbat biktima eraginez . Autodefentsek Ukrainako armadaren Hummer bat suntsitu zuten\ . Maiatzarenan Donetskeko Aireportu Internazionalaren aurreanmiliziano errusiazale hil ziren ukrainiar armadak tirokatuta , aurreko egunean hildako kideen gorpuak eskuratzera zihoazenean\ . Egun berean , borrokak egon ziren Kramatorsken eta Semenivka eta Cherevkivkako Chervonni Molochar herrixkan . Bestalde , Slaviansken bi zibil tiroz hil ziren\ . Halaber , maiatzarenan , Slaviansk hiriko eta Donetsk eskualdeko zenbait herritakohaur Krimeara joan ziren segurtasun ezagatik\ . Errusiara zeramatzan autobusahaur etaemakumeekin ) mugako ukrainiar zaintzak geldiarazi eta bertakoak atxilotu zituen Izvarinen eta baina taldeak oinez igaro zuen muga\ . Ekainarenan , Slaviansken aurkako artilleriazko erasoek jarraitzen zuten bitartean , Donetsk hirian mila pertsona baino gehiagok kartelekin manifestazioa egin zuten . Kartelek hau zioten : « Salba itzazue haurrak Ukrainiar armadaren bonbetatik ! » . Ekainak- ekainak Luhanskeko eta Slovianskeko gerra zibila Ekainarenn , Mirnynmiliziano errusiazaleek Ukrainako Mugetako Zaintza Zerbitzuaren gunea erasotu zuten\ . Milizianoen arabera , hainbat zaintzaile zauritu ziren eta Pravy Sektor taldeko kideen ere borrokan parte hartu zuten . Egun berean , ekainarenn , Ukrainako Aire Indarren hegazkin batek Luhansk eskualdeko egoitza erasotu zuen eta bertan bost lagun hil eta hamar lagun zauritu ziren . Hildakoen artean Luhansk Herri Errepublikako Osasun ministroa zegoen . Ukrainiako agintariek ukatu egin zuten eraikinera eroritako S-8 koheteak euren hegazkin militarrek bota zituztenik . Bestalde , OSCEk " ikusitakoaren arabera " " hegazkin batetik gidatu gabeko koheteak " izan zirela esan zuen . Beste aire eraso batean , Luhansketik gertu autodefentsek zeukaten gune bat erasotu zen eta zibil bat eta bi miliziano hil ziren . Ekainarenn , Ukrainako Aire Indarrek eta ibilgailu blidantuek Sloviansk erasotu zuten eta autodefentsen arabera borroka hauetan bi miliziano hil ziren.helikoptero militarrek Semenivka eta Vostochni ere erasotu zituzten . Kramatorsken borroka bortitzak egon ziren Ukrainiako armadaren eta milizianoen artean , aireportuaren inguruetan\ . Krasni Liman suzko morteroekin erasotu zuten . Ukrainiar agintarien arabera , abiazioak Sievierodonetsk iparreko Voyevodivka herrian zegoen milizianoen kanpamendua txikitu zuten . Slovianskeko miliziek Su-25 hegazkina , borrokarako helikopteroa eta lau ibilgailu blindatu suntsitu zituztela adierazi zutenhttps://www.kyivpost.com/content/ukraine/sloviansk-militants-claim-to-have-shot-down-ukraine-army-plane-350431.html . Ukrainiar agintariek , ordea , ukatu egin zuten hegazkinik galdu zutenik eta esan zutenez , euren ibilgailu blindatu bat eta bi militar hil ziren operazioan . Ekainarenan , bi eguneko borroken ondoren , Luhansk Herri Errepublikako milizianoek Ukrainako Mugako Zaintza Zerbitzuaren eraikin bat hartu zuten Mirnyn eta bertan zeuden ukrainair eta zaintzaile militarrak askatu zituztenhttp://actualidad.rt.com/actualidad/view/130152-minuto-ataques-aereos-tanques-sudeste-ucrania . Egun berean , Su-25 borrokarako hegazkinek Sloviansken aurkako tiroketa burutu zuten , baita Nikolaievka eta Semenivka herrien aurka ere . Krasni Limanren aurkako eraso batean , ospital bat erasotu zuten etapertsona hil ziren . Ukrainako Armadak esan zuenez , Slaviansk eta Krasni Limaneko borroketan autodefentsetakomiliziano hil ziren . Miliziek borrokako hegazkin bat airean suntsitu zuten adreilu-fabrika batetik gertu . Pavel Astajovek , Errusiako Presidentearen haurren eskubideen bozeramaileak , ekainarenn386 errefuxiatu ukrainiar iritsi zirela Rostoveko oblastera esan zuen . Eskualde hau , Ukrainako Donetsk eta Luhansk oblastekin mugan dago . Ekainarenn , Zvezdá telebista-kateko bi kazetari , Andréi Sushenkov eta Antón Málishev , Ukrainako Zaintza Nazionalak atxilotu zituen Sloviansk kanpoaldean eta errepideko ukrainiar kontrol bat grabatzeagatik espioitzat jo zituzten . Sloviansk hiriaren aurkako erasoek jarraitu egin ziten eta autodefentsek An-30 garraio militarrerako hegazkina airean suntsitu zuten . Hiru ukrainiar hil ziren erasoan . Luhansken miliziek hirian hegan zebiltzan bi Su-27 hegazkinen aurka eraso egin zuten . Ekainarenn , Zaintza Nazionalak Artemivsk hiriko miliziak erasotu zituen . Ondoren , hainbat ordutako borroka sortu zen eta hainbat hildako utzi ondoren Zaintza Nazionalak alde egin zuen . Luhansken,zibil etamiliziano hil ziren bonbaketan . Slovianskeko autodefentsek gidaririk gabeko ukrainiar hegazki bat bota zutela adierazi zuten . Hiri horretako Artoim , Mashmet eta erdigunearen aurkako bonbaketak egin ziren kohete bidez ekainarenn eta ekainarenn eta gutxienez bost lagun hil ziren , tartean haur bat . Jaurtigai batek erdiguneko eliza ortodoxoa jo eta su hartu zuen . Bitartean , Krasni Limaneko autodefentsek hiri horretako sarrerako kontrolgune bat berreskuratu zuten . Mariupolen aireportuaren ondoko eraikinean sute bat gertatu zen arrazoi ezezagunengatik . Ekainarenn ere , bi egun lehenago atxilotu zituzten Zvezdá telebista-kateko bi kazetariak aske utzi zituzten agintari ukrainiarrek . Ekainarenn , Slovianskeko miliziek hiri horren aurkako erasoak egiteko erabiltzen den misil-jaurtigailu plataforma bat suntsitu zuten . Sloviansk guztiz suntsituta zegoen egun honetan , ehundaka eraikin suntsituta zeuden edo sutan zeuden artilleriaren suak , koheteek eta aire-bonbaketek eragindako eztandengatik . Ekainarenan , milizianoek Slaviansk kanpoaldean indar ukrainiarrek fosforo zuria zeramaten suzko lehergailuak erabili zituztela salatu zuten . Genevako hitzarmenaren arabera , bere erabilera debekatuta dago jendea bizi den lekuetan . Ekainak- ekainak gerra zibila handitzea eta zabaltzea Ekainareno gauean , Ukrainako Zaintza Nazionalak eta unitate bereziek Mariupolen aurkako erasoa hasi zuten eta hirian autodefentsetako bost miliziano hil ziren . Ukrainarren ibilgailu blindatu bat ere suntsitu zen . Egun berean , ukrainiarren infanteriaren borrokarako ibilgailu bat Rostov oblastaren ( Errusia ) lurretan sartu zen . Iblgailua lur errusiarren matxuratu zen . Beste ukrainiar blindatu batek matxuratu zen ibiligailuko kideak hartu zituen , Errusiako Mugako Zaintzak atxilo hartzea eragotziz . Matxuratutako ibilgailua Errusiako lurretan geratu zen . Ekainarenn , Luhanskeko autodefentsek ukrainiarren garraio militarrerako Il-76 hegazkina lurrera bota zuten , indar ukrainarren menpe zegoen Luhanskeko aireportuan lurreratu nahian zebilela . Eraso honen ondorioz , hegazkinean zihoazenmilitar hil zirenparaxutista etatripulatzaile ) . Donetsk eskualdean , miliziek Su-24 bonbaketa hegazkina lurrera bota zuten eta pilotua hartu zuten . Egun berean , Ukrainako agintariek airez Kramatorsk inguruak bonbakatu zituzten etamiliziano errusiazale hil ziren . Egun berean , Schastie herrikobiztanle hil zituzten soldadu ukrainiarrek . Valeri Bolotov Luhanskeko Herri Errepublikako agintariak esan zuenez , soldaduek ikusten zuten edonoren aurka tiro egiten zuten . Ekainareneta ekainaren bitartean , Rostov oblasta eskualdera ( Errusia ) ,536 errefuxatu ukariniar iritsi ziren . Mijail Kovalek , Ukrainako Defentsa ministroak esan zuenez , ekainarenetabitarteanmatxinatu errusiazale hil zituzten indar ukrainarrek . Ekainarenn , VGTRK errusiar telebista-kateko kazetari bat , Ígor Korneliuk , Mirne eta Metalist hiriak batzen zituen errepide batean ( Luhansketik gertu ) hil zen , errusiar artilleriaren tiroen ondorioz . Anton Voloshin soinu-teknikaria ere tiroketa berdinaren biktima izan zen eta desagertu egin zenhttp://www.caracol.com.co/noticias/internacionales/muere-un-periodista-ruso-y-desaparece-otro-en-el-sureste-de-ucrania/20140617/nota/2278336.aspx Caracol,17http://en.itar-tass.com/world/736458 Itar Tass,17 . Ekainarenn , Donbasseko000 meatzarik Donetskeko Leninski ibilbidean manifestazio bat egin zuten eraso ukrainiarren aurka eta gero hiri bereko Lenin plazan bildu ziren . Esan zutenez , bi egun baino lehen Kieveko agintariek operazio militarra ez bazuten bertan behera uzten , armak hartuko zituztenhttp://en.itar-tass.com/world/736686 Itar Tass,18. Ekainarenn , tropa ukrainiarrek eraso bortitz bat egin zutentanke,ibilgailu blindatu , infanteriakobataloi , Su-25 hegazkinak eta zehaztasun handiko artilleria erabiliz . Erasoaren jomuga errusiazaleak izan ziren , Yampol , Zakitne eta Siversk herrietan zeudenak . Kieveko bozeramaile baten arabera , eraso honetanmilitar ukrainiar hil ziren etazauritu . Eraso bereanerrusiazale hil ziren . Errusiar agintarien arabera , Ukrainako Zaintza Nazionalak artilleriazko jaurtigaiak Errusiarekin muga egiten zuen kontrol-gune batera bota zituen , Novoshajtinsk herrian . Ekainak- ekainak su-eten formala Ekainarenn , Piotr Poroxenkok , Ukrainako presidenteak , tropa ukrainiarren su-etena aldarrikatu zuen . Su-etenak zazpi egun iraungo zituen . Su-etenaren ondoren , armak uzten ez zituzten errusiazaleak hil egingo zituztela adierazi zuen . Ekainarenan , su-etena hautsi egin zen Mi-8 helikopteroa botatzearekin eta Slaviansk eta Snezhni hirietan gertatutako tiroketekin . Egun horretan , guztiralagun hil ziren . Ekainarenan , Gurutze Gorriaren Batzorde Internazionalak Ukraina hego-ekialdeko autodefentsak " gatazkaren parte " bezala onartu zituen . Ekainarenan ,orduko borroken ondoren , Ukrainako Zaintza Nazionalekokide errenditu egin ziren Donetskeko milizien aurrean . Milizianoek base militarra hartu zuten eta armak eta gailuak hartu ostean basetik alde egin zuten . Ekainarenan , Ukrainako gobernuak eta Donetsk eta Luhansk eskualdeko errusiazaleek su-etenaorduz luzatzea erabaki zuten . Ekainarenan , Donetskeko autodefentsek Ukrainiako armadari arma kimikoak erabili izana egotzi zioten , zehazki Semevnika herrixkan miliziek jasan zuten erasoan . Bi miliziano larriki zauritu ziren fosforozko intoxikazioarekin . Ukrainiako armadak Slaviansk kanpoaldea bonbakatu zuenmilimetroko kañoi bidez eta horren eraginez hainbat sute sortu ziren . Slaviansk kanpoaldeko erasoaren ondoren , ekainarenan , ospitaleetara hainbat pertsona joan ziren kloroz kutsatu izanaren sintomak baitzituzten . Ekainarenko gauean , Donetsken,urteko Anatoli Klian argazkilaria , Errusiako Lehen Katea telebistakoa , hil zuten . Kilian eta beste hainbat kazetari soldadu ukrainiarren amen talde batekin batera autobusez egoitza militar batera bidaiatu zuten . Autobusean , « Seme , itzul zaitez zure etxera » kartelez josita zegoen , euren semeak gerran ez erabiltzeko eskatuz . Egoitza militarraren aurrean autobusa geratu zenean , ukrainiar militarrek autobusa tirokatu zuten eta kazetarua eta autobusaren gidaria hil ziren . Uztailarenn ere , Su-25 hegazkin batek Luhansk eskualdeko Kindrashivka herrixka suntsitu zuen . Herrixkaren kanpoaldean zazpi hildako egon ziren , zibilak , tartean haur bat . Gainera , beste zortzi zauritu ziren . Uztailarenn , Ukrainiako armadaren erasoetan , Slovianskeko gune termoelektrikoa guztiz suntsituta geratu zen . Uztailarenan , Slovianskeko eraikin baten aurka artilleriazko jaurtigaiekin egindako eraso batean sei pertsona hil ziren . Uztailarenan , milizia errusiazaleak Sloviansk hiritik alde egin eta Kramatorskera joan zirenhttps://web.archive.org/web/20140821134625/http://sp.ria.ru/international/20140705/160677685.html RIA Novosti,05. Ondoren , tropa ukrainiarrek Sloviansk hartu zuten . Egun berean , Ukrainiarren borrokarako bi hegazkinek Donetskeko aireportutik gertu zituzten helburuak erasotu zituzten . Egun berean , tropa ukrainiarrek Luhansken aurka egin behar zuten eraso batek huts egin zuen . Milizia errusiazaleen prentsa zerbitzuaren arabera , Ukrainako armadako bi obus , mortero bateria bat etagizon galdu zituen operazio militar batean . Gero , miliziek tropa ukrainiarren menpe zegoen aireportua erasotu zuten , Il-76 hegazkin bat , mortero bateria bat , aire defentsarako sistema , zazpi ibilgailu blindatu eta bost ibilgailu militar suntsituz . Nazioarteko brigadak BERRIAren erreportaian argitaratu zenez , herrialde ugaritako brigadistak joan ziren Donbassera gatazka hasi zenetik , herri milizietan borrokatzeko helburuarekin . Euskal herritar bi zeuden Luhanskeko Herri Errepublikako Unitate Kontinentalean . Zeharkako ondorioak Biktimak eta kalteak Apiriletik abuztuareno astera arte,593 lagun hil ziren Ukraina ekialdeko lurraldeetako gatazkan Nazio Batuen Erakundeak , argitaratutako txosten batean azaltzen zenez . Liskarrak ugaritu egin dira azken sei asteetan , eta uztailarenik abuztuarenalagun hil ziren egunean ; aurreko hilabeteetan baino %300 gehiago . Txostenean ez zituzten kontuan hartu uztailarenn Malaysian Airlines konpainiako hegazkinean zihoazela hildakolagunak . Ekialdeko matxinoek nahiz Errusiako armadak eginiko giza eskubideen urraketak salatu zituen NBEk . NBEk kalkulatu zuenlagun zeuzkatela bahituta . Ukrainako armadari egotzi zion , berriz , " gehiegikeriak " egin izana errusiazaleen kontrolpean zeuden lurraldeak berreskuratzeko . Irailarenn matxinoek zabaldu zutenez , Donetsken , abuztuan , « hildako eta zaurituen artean,600 tropa » galdu zituen gobernuak . Hamalau hegazkin militar , hamar drone eta berrehundik gora tanke ere suntsitu zituzten miliziek . Irailarenn , NBEk emandako datuen arabera,729 lagun hil ziren Ukrainako gatazkan . Irailaren zabaldu zenez , Malaysia Airlines hegazkinekohildakoak kontuan hartuz,000 lagunetik gora hil zituzten jada Ukraina ekialdeko gatazkan apiriletik , ESLAk argitaratutako txostenaren arabera . Lehenengo hilabeteetan batez bestelagun hil ziren egunean . Azken bi hiletan , Azaroarenn jakin zenez , NBEren datuen arabera , guztira,000tik gora ziren hildakoak . Azaroarenn jakin zenez , Ukrainako gatazka armatuak317 hil eta921 zauritu aortu zituen eta barne desplazatuak000 baino gehiago ziren . Errefuxiatuak Gerrak Ukraina barruan mugitu behar izan zutenak eta Errusiara joandako errefuxiatuak milaka izan ziren . Ekainarenn , NBEk emandako kalkuluek diotenez,000-34.000 bitarte pertsonak euren bizilekutik alde egin behar izan zuten . Errusiak errefuxiatuak hartzeko berrehun gune baino gehiago jarri zituen denboraldi batean eta ekainarenn , jada700 pertsona joan ziren guneetara , tartean300 haur . Beste000 pertsona ezagunen eta familikoen etxean babestu ziren . Egun horietan , egunera000 ukrainiar iristen ziren Rostov oblastara ( Errusia ) . Gainera , aurretik beste000 ukrainiar joan ziren Errusiarahasieratik , batez ereo martxotik.000 pertsonek errefuxiatu estatusa eskatu zuten eta000 pertsonek behin-behineko babesa eskatu zuten giza arrazoiengatik . Abuztuarenko datuen arabera , Ukrainako armadak menpean hartu zuen matxinoek hartutako lurraldearen %75 , eta , ondorioz,000 bat lagun etxera itzuli ziren . Dena den , asko falta ziren itzultzeko ; Sloviansk hiriko000 biztanleetatik %70 ez ziren itzuli . Uztailarenan berreskuratu zuen hiria armadak . Ohartarazi zutenez hiri horietan zibilen azpiegitura asko suntsituta zeuden . Hainbat lekutan , etxebizitzen %60 hondatuegi zeuden bizitzeko . Iheslari gehienek Errusiara jo zuten . Moskuk zioenez,000 iheslarik gurutzatu zuten Ukrainako muga . UNHCRk kopuru hori berretsi zuen . Haatik , soilik000 lagunek eskatu zuten babesa . Oro har , errefuxiatuek ez zuten izenik eman nahi izaten , etxera itzultzean erasoak sufrituko zituzten beldur . Bestalde , gutxiengo etnikoek ere ez zuten babes eskaera egin nahi izaten , ez baitziren agintariez fio . Halaber , beste000 iheslari zeuden Ukrainan bertan . Ukrainakosoldadu inguruk armak utzi eta Errusiako muga gurutzatu zuten astelehenean . Asteak zeramatzaten bakarturik , matxinoen eremuaren eta Errusiako mugaren artean harrapatuta . Munizioa eta elikagaiak bukatzean hartu zuten erabakia . Ria Novosti albiste agentziak zioenez beste000 soldadu egon zitezkeen egoera horretan. . Abuztuareno datuen arabera , ia000 lagunek gurutzatu zuten Errusiako muga . Horietatik000 lagunek eskatu zuten babes politikoa. . Irailareno datuen arabera , milioi batetik gora ukrainarrek etxetik ihes egin behar izan zuten eta baztertu edo errefuxiatu gisa zeuden euren herrialdean bertan , edo asiloa eskatu zuten beste herrialde batzuetan . Iheslari gehienak , % Ukraina ekialdekoak ziren , Donetsk , Kharkiv eta Kyiv ingurukoak . Bestalde , bi milioi pertsona inguru zeuden gatazkak gogorren jotzen zuen lekuetan . Gainera , batzuek edateko urik ere ez zuten , eta Luhansken , ur eskasiaz gain , argindar mozketak izaten zituzten . Gainera,000 lagunetik gora Errusian sartu ziren eta bertan geratzeko izapideak hasi zituzten . Urriarenn jakin zenez , krainako ekialdean gatazka hasi zenetik,800 ukrainarrek eskatu zuten errusiar iheslari estatutua edo aldi baterako babesa , eta Moskuk800 laguni eman zien iheslari estatutua . Gerra krimenak Abuztuarenn , Ukrainako armadak ekialdeko Novosvetlivka herria hartu zuen . Jendeak ihes egiteko aukerarik ez zuen izan , eta giza ezkutu moduan erabili zituen Aidar batailoiak . Hil ukrainian politikari eta udaletxeko kidea Volodymyr Rybak eta ikasleak Yuriy Popravka ' Murdered ' Ukraine politician faced hostile mob , video showsRuSSiaKIlls - Chronology of Russian war crimes in Ukraine . Etnia jazarpena Apirilakauto-aldarrikatutako Slovians`k Vyacheslav Ponomarev alkateak herritar batek deitu susmagarrien guztien berri emateko hirian , " batez ere Ukrainian hizkuntza hitz egiten duten " .gauean apirilarena separatistak Slovians`k konprometitua sarraskiak eta tokiko roma . Erreakzioak Errusia Apirilarenn , Errusiak Ukrainan ez zegoela indar errusiarrik adierazi zuen . Apirilarenn , Errusiak Nazio Batuen Segurtasun Batzordeak bilera bat antolatzea eskatu zuen . Apirilarenan , Ukraina gerra zibilera eramaten ari zena Kieveko gobernua zela adierazi zuen . Maiatzarenan , Ukrainako indarrek Ukraina ekialdetik alde egiteko eskatu zuen . Maiatzarenn , Errusiak errusiazaleei « Erresistentzia Antifaxistako kideak » deitu zien . Krimeako Errepublikak Donetskeko oblasta Errusiako Federaziora batzeko nahia adierazi du . Estatu Batuak Errusiako Gobernuak Ukrainako mugatik gertu maniobra militarrak egingo zituela adieraztean , apirilarenn , Kerryk Errusiak norabide okerra hartu zuela adierazi zuen . NBEren aurrean , AEBko ordezkari Samantha Powerrek adierazi zuen Errusiaren aurkako zigorrak gehituko zituztela . Ginebrako hitzarmenenen ondoren , Errusiak bere partea ez balu beteko , Obamak zigor gehiago jartzeko prest zegoela adierazi zuen . Maiatzarenn , Obama eta Merkelek batzartu ziren eta Errusiaren jarrera eta OSCEko kideen bahiketa gaitzetsi zituzten . Abuztuarenn , Barack Obama AEBko presidenteak eta Angela Merkel Alemaniako kantzillerrak Errusiari egotzi zioten Ukrainan indarkeria areagotzeren erantzukizuna . Kieveko Gobernuak soldadu errusiarrak Ukrainan sartzea salatu izana jarri zuten indarkeria oldearen froga gisa . Egun berean , NBEren Segurtasun Kontseiluaren bilera egin zuten , Ukrainak hala eskatuta . « Inbasio zuzena » salatu zuen Kievek kontseiluan , eta exijitu zuen tropak herrialdetik ateratzeko . Salaketa guztiak ukatu zituen Errusiako Defentsa Ministerioak . Bide beretik jo zuen Donetsk eskualdeko matxinoen buruzagi Alexandr Zakhartxenkok , eta gezurtatu egin zuen Errusiako armadaren laguntza jaso izana . David Cameron Erresuma Batuko lehen ministroak Moskuri ohartarazi zion « ondorioak » izan zitzaketela bere ekintzek . NATOk Errusiako mugan indarrak gehituz gero , erantzun egingo zuela adierazi zuen Moskuk . Polonia , Estonia , Letonia eta Lituanian gehiago hedatzea aztertzen ari zen aliantza . Segurtasunerako arriskutzat jo zuen Errusiak . Abuztuarenan , Jose Manuel Durao Barroso Europako Batzordeko presidenteak esan zuen , posible zela Ukrainan konponbide politikoa izatea , baina , ohartarazi zuenez , gerta zitekeen gatazkak " atzerabueltarik " ez izatea Errusiak Ukrainako ekialdean tentsioa areagotzen jarraituz gero . Irailarenan , Vladimir Putin Errusiako presidenteak Ukrainako gatazka konpontzeko bake plana iragarri arren , Ukraina ekialdea ezegonkortzea egotzi zion Anders Fogh Rasmussen NATOko idazkari nagusiak Vladimir Putin Errusiako presidenteari . Irailarenan , su-etena " fede onez " ezar zedila espero zuela adierazi zuen NATOk . Irailarenn , Errusiak ohartarazi zuen EBren zigor berriei erantzungo ziela . Gobernu errusiarrak tamalgarritzat jo zuenk Errusiaren kontrako zigorra handitzea erabaki izana , Ukrainan bake prozesua adostu zuten egunean . Urriarenan , Kremlinek gogor egin zuen Kieven aurka , eta nazioarteko giza eskubideen legea urratzea egotzi zion . Bestalde , Sergei Lavrov Atzerri ministroak « gerra krimenak eta genozidioa » leporatu zizkion Ukrainako armadari . Bestalde , Errusiako Instrukzio Komiteak auzibidea ireki zuen Ukrainako Gobernuko indarren aurka , Donetsk eta Luhansk eskualdeetako errusiar hiztunen aurka genozidioa egin zutelakoan . 2015eko urtarrilarenn , Mikhail Gorbatxovek AEBei leporatu zien « Gerra Hotzaren » errua . Elkartasuna Euskal Herria Donbass eskualdeko herritarrenganako elkartasuna adieraziz,o apirilean , EH★Donbas Komitea ' ( Euskal Herria-Donbass Elkartasun Komitea ) sortu zen . Komiteak hainbat ekimen burutu zituen , tartean , irailarenan , Barakaldoko BECen ospatutako Munduko Saskibaloi Txapelketan egindako kontzentrazioa . Bere webgunean , gerrako parteak ere azaltzen dira . Ikus gainera o Hego Osetiako Gerra Malaysia Airlines konpainiakohegaldia o Krimeako krisia Karabakh Garaiko gerra EH★Donbas Komitea Twitter atarian . EH★Donbas Komitea Komitearen webgunea . Erreferentziak Kanpo estekak Ukrainako historia Donbass 2010eko hamarkadako gatazkak 2021eko gatazkak 2020ko hamarkadako gatazkak 2020ko gatazkak Errusiak parte hartutako gerrak Errusia-Ukraina gerra Ukrainak parte hartutako gerrak Gatazka irekiak Donbasseko gerra